((i)) Να μην αφήσουμε την φρικιαστική κρατική δολοφονία στο Πέραμα να περάσει έτσι!\n24/10/2021 9:47 μμ.\nΗ Αμερικανικού τύπου κρατική δολοφονία στο Πέραμα με το γάζωμα άοπλων νέων για ένα κλεμμένο αμάξι συνιστά ποιοτική αναβάθμιση του αστυνομικού κράτους που πλέον νιώθει αυτοπεποίθηση να δρα με τέτοιο τρόπο για ένα τέτοιο περιστατικό. Η ποιοτική αναβάθμιση ήρθε μετά από χρόνια μεθοδικού χτισίματος ενός νέου αστυνομικού κράτους. Η αντίσταση με όλα τα μέσα κατά της κρατικής βαρβαρότητας είναι πιο επιβεβλημένη από ποτέ καθώς σε διαφορετική περίπτωση ο "εξαμερικανισμός" της εξουσίας θα ολοκληρωθεί με αφάνταστα τραγικές συνέπειες για όλους.\nΗ φαντασίωση του ντόπιου εκφασισμένου μικροαστού είναι να γίνουμε σαν τις ΗΠΑ με την αστυνομία στρατιωτικοποιημένη και ανεξέλεγκτη να παίζει τον ρόλο δικαστή και εκτελεστή για αδικήματα κατά της ιδιοκτησίας.\nΕκεί δεκαετίες σκληρού νεοφιλελευθερισμού και εφαρμογής του δόγματος του νόμου και τάξης, έχουν οδηγήσει σε μια πραγματικότητα όπου οι εκτελέσεις πολιτών από μπάτσους είναι καθημερινές και συνηθισμένες.\nΗ φαντασίωση αυτή φτάνει στο απόγειο της όταν αφορά εκτελέσεις που έχουν πρόδηλα ρατσιστικά χαρακτηριστικά, για τις ΗΠΑ οι μαύροι, για την Ελλάδα οι Ρομά και οι μετανάστες. Έτσι εξηγείται ο ορυμαγδός μηνυμάτων από εκφασισμένους μικροαστούς στα κοινωνικά δίκτυα που στηρίζουν ξεδιάντροπα την κρατική δολοφονία στο Πέραμα κι ενώ όσο περνάει η ώρα και γνωρίζουμε περισσότερες πληροφορίες, αυτή φαντάζει όλο και πιο αποκρουστική και εξοργιστική.\nΓια τον εκφασισμένο μικροαστό δεν έχουν όλες οι ανθρώπινες ζωές την ίδια αξία και ειδικά οι ζωές που ανήκουν σε στιγματισμένες μειονότητες η αξία τους είναι μικρότερη και από ένα κλεμμένο κωλοάμαξο. Οι μπάτσοι έχουν δικαίωμα να αδειάζουν τα όπλα τους πάνω σε άοπλους ακόμη κι αν έχουν πάρει εντολή να σταματήσουν την καταδίωξη.\nΤέτοιοι μπάτσοι δολοφόνοι θα πάρουν εύσημα και μπράβο από υπουργούς αυτής της κυβέρνησης η οποία έτσι κι αλλιώς δεν έχει κρύψει καθόλου ότι θέλει να χτίσει αστυνομικό κράτος, προσλαμβάνοντας αθρόα εδώ και δύο χρόνια νέους μπάτσους σε εποχή που χρειαζόμαστε προσλήψεις ιατρικού προσωπικού και πυροσβεστών.\nΤο θέμα είναι ότι τώρα φτάσαμε σε ένα σημείο βρασμού το οποίο θα κρίνει αν θα περάσει ο εξαμερικανισμός της ελληνικής αστυνομίας ή θα ανατραπεί στην γέννηση του.\nΗ κρατική δολοφονία στο Πέραμα δεν είναι μεμονωμένο περιστατικό αλλά κορύφωση της αστυνομικής βίας των τελευταίων χρόνων. Το ότι οι μπάτσοι έφτασαν να νιώθουν άνετα να ρίχνουν δεκάδες σφαίρες σε άοπλους έχοντας μάλιστα ανοιχτή κυβερνητική στήριξη, δείχνει πόσο έχει προχωρήσει η διαδικασία να στηθεί αστυνομικό κράτος. Οι μπάτσοι όχι τυχαία, νιώθουν πιο άνετα να δολοφονήσουν Ρομά και μετανάστες γιατί γνωρίζουν ότι ο ρατσισμός είναι υπαρκτός και οι αντιδράσεις θα είναι μικρότερες.\nΘέλουν λοιπόν πρώτα να περάσουν σαν φυσιολογικές και αμελητέες τις δολοφονίες αυτών των ανθρώπων ώστε να είναι μετά πιο εύκολο να θεωρηθεί η οποιαδήποτε δολοφονία από μπάτσο φυσιολογική και αμελητέα. Αυτό είναι κάτι που δεν πρέπει σε καμία περίπτωση να το επιτρέψουμε.\nΟι Ρομά ήταν από τα πιο δυναμικά και αλληλέγγυα κομμάτια στην διάρκεια της εξέγερσης του Δεκέμβρη μετά την δολοφονία του Γρηγορόπουλου. Οι Ρομά ήταν επίσης από τα πιο μαχητικά κομμάτια του αντιφασιστικού κινήματος όταν η Χρυσή Αυγή ήταν πανίσχυρη. Η αλληλεγγύη μας πρέπει να είναι τώρα δεδομένη και είναι ελπιδοφόρο ότι έχουν βγει ήδη πολλά καλέσματα διαμαρτυρίας.\nΝα μην το αφήσουμε να περάσει έτσι.\nΕνάμιση χρόνο μετά την εξέγερση στις ΗΠΑ κατά της δολοφονικής αστυνομικής καταστολής ήρθε κι εδώ η ώρα να μετατρέψουμε την φαντασίωση του εκφασισμένου μικροαστού στον χειρότερο εφιάλτη του!\nΑν δώσουμε το δικαίωμα στους μπάτσους να σκοτώνουν για πλημμελήματα επαναφέρουμε την θανατική ποινή με τον χειρότερο δυνατό τρόπο, δηλαδή εξωδικαστικά και για άοπλους νέους. Αυτό είναι κρατική βαρβαρότητα του χειρότερου είδους.\nΑυτή την κρατική βαρβαρότητα την βλέπουμε ξαναγράφω σε χώρες σαν τις ΗΠΑ όπου το κοινωνικό κράτος είναι ανύπαρκτο, η φτώχεια έχει στιγματιστεί και ο θεσμικός ρατσισμός είναι συστατικό του κράτους που βασίζεται στον μαζικό εγκλεισμό και τις καθημερινές αστυνομικές δολοφονίες παραβατικών για την πειθάρχηση και τον εκφοβισμό του κοινωνικού συνόλου.\nΑυτή είναι η πραγματικότητα του σύγχρονου καπιταλισμού στον 21ο αιώνα στην εποχή της διαρκούς κρίσης του και της οικολογικής κατάρρευσης. Βίαια αστυνομικά κράτη που εφαρμόζουν ατιμώρητα και εξωδικαστικά την θανατική ποινή για να διαχειριστούν την κοινωνική απόγνωση. Κι από κάτω ένα κοινωνικό σώμα εξατομικοποιημένο, ανταγωνιστικό και προπαγανδισμένο, πρόθυμο να δοξάσει τους δυνάστες του και να μισήσει παθολογικά τους ταπεινούς και καταφρονεμένους που έχουν μπλεχτεί στα δίχτυα της μικροπαραβατικότητας.\nΈνα κοινωνικό σώμα που βομβαρδίζεται καθημερινά από εμπορική προπαγάνδα ώστε να δίνει μεγαλύτερα αξία στα άψυχα αντικείμενα από τις έμψυχες ζωές και που θεωρεί σωστό να σκοτώνονται άνθρωποι από το κράτος για αδικήματα κατά της ιδιοκτησίας. Επιβιώνοντας σε ένα σύστημα που δίνει ζωή στα αντικείμενα και αντικειμενοποιεί την ζωή, όπου τα κέρδη είναι πάνω από τους ανθρώπους και ολόκληρη η φύση ένα υλικό διαρκούς εκμετάλλευσης και εξαγωγής χρήματος μέχρι τον αφανισμό της.\nΌμως και κόντρα στα απαισιόδοξα σχόλια που τώρα μόνο βλέπουν έναν αγιάτρευτο εκφασισμό της ελληνικής κοινωνίας, δεν είμαστε ακόμη ΗΠΑ έστω κι αν αυτή είναι η εντύπωση που δημιουργείται διαβάζοντας στα κοινωνικά δίκτυα τόσες εμετικές φασιστικές τοποθετήσεις για την δολοφονία στο Πέραμα οι οποίες είναι λες και είναι καρμπόν από αντίστοιχες τοποθετήσεις Αμερικανών φασιστών μετά από κρατικές δολοφονίες.\nΝαι, η ελληνική κοινωνία είναι ηττημένη, μεγάλο κομμάτι της αναζητά εξιλαστήρια θύματα και ο ρατσισμός κατά των Ρομά είναι μεγάλος όπως άλλωστε ισχύει και για τις περισσότερες ευρωπαϊκές χώρες. Όμως η ίδια αυτή κοινωνία έχει παράδοση αντίστασης στην αστυνομική βαρβαρότητα, έχει σημαντικό κομμάτι κόσμου που δεν είναι ρατσιστικό κι αυτό το κομμάτι τώρα έχει φρικάρει με την αμερικανικού τύπου κρατική δολοφονία ενός άοπλου νέου.\nΑυτό το κομμάτι του κόσμου έχει τώρα ευθύνη να κινητοποιηθεί και να μην αφήσει αυτή την δολοφονία να περάσει χωρίς αντίσταση.\nΞέρουμε ότι η Ελληνική αστυνομία στην πλειοψηφία της λειτουργεί σαν μια ένοπλη συμμορία των ισχυρών, είναι γεμάτη με φασίστες και πολλά μέλη της βαρύνονται με εγκλήματα. Τα τελευταία 2 χρόνια αυτή η κατάσταση χειροτέρεψε με την αθρόα πρόσληψη από την πίσω πόρτα νέων μπάτσων και την δημιουργία νέων σωμάτων καταστολής.\nΤο ελάχιστο που πρέπει να ζητήσουμε είναι η διάλυση όλων των αστυνομικών σωμάτων που δημιουργήθηκαν μετά το 2008 και η αναδόμηση της με περιορισμό των φονικών της μέσων. Μέχρι τουλάχιστον να είμαστε σε θέση να φτιάξουμε μια άλλη κοινωνία με διαφορετικές αξίες που θα βασίζεται στην αλληλεγγύη και την συνεργασία και η οποία δεν θα έχει καμία ανάγκη για ξεχωριστά επαγγελματικά ένοπλα σώματα για να περιφρουρηθεί.\nΑυτά όμως αφορούν μακρινές μελλοντικές προοπτικές.Το θέμα τώρα είναι να μην αφήσουμε αυτή την δολοφονία να περάσει έτσι.\nΜε κάθε δυνατό μέσο αντίστασης.\nΥΓ Κι όσον αφορά τα κωλοάμαξα τα οποία όπως είδαμε λειτουργούν και σαν αφορμή για κρατικές δολοφονίες, δεν ξεχνάμε ότι διαχρονικά ευθύνονται για δεκάδες εκατομμύρια νεκρούς και τραυματίες, την μόλυνση του αέρα και την ηχορύπανση, και την καταστροφή του αστικού περιβάλλοντος, κι ότι επιτέλους έχει έρθει ο καιρός να τεθεί το ζήτημα του δραστικού περιορισμού τους και της απόδοσης των πόλεων στους πεζούς, στα παιδιά και στους ποδηλάτες.\nΔολοφόνοι μπάτσοι Κρατική δολοφονία Πέραμα


Προσλαμβάνουν εφοριακούς και τους βάζουν σε... υπό κατάργηση ΔΟΥ! - Ειδήσεις Newsit.gr\nNewsit / Ελλάδα / Προσλαμβάνουν εφοριακούς και τους βάζουν σε… υπό κατάργηση ΔΟΥ!\nΠροσλαμβάνουν εφοριακούς και τους βάζουν σε… υπό κατάργηση ΔΟΥ!\nΔημοσιεύθηκε: 26.02.2012 | 21:35\nΑθάνατο ελληνικό δημόσιο. Έστειλαν νέους εφοριακούς σε υπό κατάργηση ΔΟΥ. Κι άλλα παράξενα του ελληνικού δημοσίου συμβαίνουν στα τελωνεία!\nΣτις υπό κατάργηση ΔΟΥ τοποθετήθηκε το 40% των νεοπροσληφθέντων εφοριακών, την ίδια ώρα που οι κεντρικές υπηρεσίες βρίσκονται σε καθεστώς αναστολής λειτουργίας λόγω έλλειψης προσωπικού!\nΑυτό το απίστευτο προκύπτει από τη λίστα με τις τοποθετήσεις των νέων υπαλλήλων του υπ. Οικονομικών που αποκαλύπτει σήμερα η εφημερίδα “Καθημερινή”.\nΕιδικότερα, από την επεξεργασία των δεδομένων αποκαλύπτεται ότι σε σύνολο 340 νέων εφοριακών, οι 130 αποφασίστηκε να απασχοληθούν σε υπηρεσίες των οποίων η λειτουργία ανεστάλη ή πρόκειται να ανασταλεί το επόμενο διάστημα.\nΕνδεικτικά, νέοι εφοριακοί τοποθετούνται στις ΔΟΥ Κύμης, Ιστιαίας, Νάουσας, Θάσου, Πτολεμαΐδας, Φαρσάλων οι οποίες όμως περιλαμβάνονται στον κατάλογο των 200 και πλέον εφοριών για τις οποίες έχει αποφασιστεί αναστολή λειτουργίας!\nΣτο Λεκανοπέδιο Αττικής, όπως προκύπτει από σχετικά έγγραφα, καταργούνται συνολικά 35 υπηρεσίες όπως, για παράδειγμα, οι ΔΟΥ Κορωπίου, Λαυρίου, Μοσχάτου, Αργυρούπολης, Κορυδαλλού, Χολαργού κ.ά.\nΕντύπωση προκαλεί επίσης ότι σημαντικός αριθμός νέων υπαλλήλων πήραν «φύλλο πορείας» για τις κατά τόπους κτηματικές υπηρεσίες, που όμως και αυτές φέρονται να οδεύουν προς κατάργηση. Σε στοιχεία που κατατέθηκαν στους ελεγκτές της τρόικας, οι κτηματικές υπηρεσίες χαρακτηρίζονται «καταργούμενες» ήδη από τον Μάιο του 2011. Και όμως, επτά άτομα τοποθετήθηκαν στην Κτηματική Υπηρεσία Ανατολικής Αττικής, άλλα επτά στην Κτηματική Υπηρεσία Δωδεκανήσου κ.α.\nΣύμφωνα μάλιστα με όσα υποστήριξε στην εφημερίδα στέλεχος του υπουργείου Οικονομικών, για τα παράδοξα που παρατηρούνται στις τοποθετήσεις νέων υπαλλήλων δεν «ευθύνονται» οι αποφάσεις της διοίκησης αλλά οι περιορισμοί που προκύπτουν από την ισχύουσα νομοθεσία. Δήλωσε συγκεκριμένα ότι οι επιτυχόντες του διαγωνισμού (ο οποίος διεξήχθη στο παρελθόν μέσω ΑΣΕΠ) που προκηρύχθηκε π.χ. από τη νομαρχία Ευβοίας τοποθετούνται υποχρεωτικά σε υπηρεσίες που βρίσκονται στη συγκεκριμένη γεωγραφική περιφέρεια, ακόμα και εάν αυτές πρόκειται να καταργηθούν. Ετσι, στην Εύβοια τοποθετήθηκαν πέντε νεοπροσληφθέντες εφοριακοί παρότι οι 4 από τις 5 υπηρεσίες της περιοχής καταργούνται! Η κατάσταση μάλιστα περιπλέκεται ακόμα περισσότερο καθώς, σύμφωνα με τον νόμο, οι υπάλληλοι δεν μπορούν να μετακινηθούν παρά μόνο αφότου συμπληρώσουν δύο χρόνια στην υπηρεσία.\nΗ αναστολή λειτουργίας των 200 και πλέον ΔΟΥ αποτελεί υποχρέωση της χώρας έναντι του Μνημονίου (ν. 4038 του 2012) και πρέπει να έχει ολοκληρωθεί το αργότερο έως το τέλος του 2012. Σύμφωνα με πληροφορίες από τη Διεύθυνση Διοικητικής Υποστήριξης του υπ. Οικονομικών, μέχρι σήμερα έχουν κινηθεί οι διαδικασίες για την αναστολή λειτουργίας 40 εφοριών. Πρόκειται κυρίως για μικρές υπηρεσίες που συστεγάζονταν σε κτίρια που λειτουργούν άλλες, μεγαλύτερες ΔΟΥ.\nΣε καθεστώς αναστολής λειτουργίας βρίσκονται όμως και περισσότερα από 40 τελωνεία σε Αττική και περιφέρεια. Με υπουργική απόφαση που υπεγράφη την 1η Φεβρουαρίου, οι αρμοδιότητές τους μεταφέρονται σε κεντρικότερες υπηρεσίες προκειμένου με τον τρόπο αυτόν να επιτευχθεί εξοικονόμηση πόρων και ανθρώπινου δυναμικού.\nΟμως ούτε από αυτή τη διαδικασία λείπουν τα παράδοξα. Ενώ λοιπόν για λόγους οικονομίας καταργείται π.χ. το τελωνείο Κύθνου, η μίσθωση του χώρου που στεγάζει την υπηρεσία δεν διακόπτεται, παρότι ο τελωνειακός υπάλληλος μετατίθεται στη Μήλο, όπου θα λειτουργεί το κεντρικό τελωνείο Κυκλάδων. Το ίδιο ισχύει σε αρκετές ακόμα περιπτώσεις και η αιτιολογία είναι η εξής: η υπουργική απόφαση δεν προβλέπει κατάργηση αλλά αναστολή λειτουργίας των τελωνείων. Συγκεκριμένα, τα σχετικά άρθρα της υπουργικής απόφασης είναι προσεκτικά διατυπωμένα και κάνουν λόγο για «αναστολή λειτουργίας, επαναλειτουργία και επανακαθορισμό τίτλου» των τελωνείων.\nΠρακτικά λοιπόν, όταν κριθεί απαραίτητο και οι συνθήκες το επιτρέψουν, τα τελωνεία που σήμερα αναστέλλουν τη λειτουργία τους είναι πιθανό να… «επανακάμψουν!» Υπάλληλος του υπουργείου αναφέρει ότι σε ορισμένες περιπτώσεις τα ακίνητα θα διατηρηθούν μόνο για την περίπτωση που κατά τους καλοκαιρινούς μήνες παρουσιαστούν αυξημένες ανάγκες για εκτελωνισμό προϊόντων, παρότι αυτό θα μπορούσε να γίνει σε χώρο του λιμεναρχείου ή της αστυνομίας.\nOι Γερμανοί μας στέλνουν 160 εφοριακούς


All Is Auto - Moto: Κυκλοφοριακές ρυθμίσεις για τις παρελάσεις της 25ης Μαρτίου\nΕκλογές στη Λέσχη Μοτοσυκλετιστών Πρέβεζας\nΠως ΔΕΝ θα σας κλέψουν το Ι.Χ.: Συμβουλές από την ...\n"Την Κυριακή ανοίγουμε τα διόδια ξανά"\nMazda MX-5 55 Le Mans\nΑλλάζουν τα όρια ταχύτητας αλλά και ο ΚΟΚ\nΚαι στα αγροτικά το μέτρο της απόσυρσης\nΜini Cooper cabrio 1.6\nΑναστέλλει την λειτουργία της η Toyota\nΝέο Volkswagen Golf 1.2 TSI 85ps\nΝέα έκδοση Copa από τη SEAT\n3 – 8 ΜΑΪΟΥ 2011 η Έκθεση μοτοσυκλέτας 2011\nΝέα υψηλά καταγράφουν σήμερα οι τιμές της αμόλυβδη...\nΚαβγάς για την ταλαιπωρία στην Αθηνών-Λαμίας\nΤο αυτοκίνητο της Google δεν χρειάζεται καν οδηγό\nΤο Toyota RAV4 στην πρίζα!\nΗ Aston Martin Virage!\nΤο τελευταίο Mitsubishi Evo\nΈξοδος για το τριήμερο της Καθαράς Δευτέρας με την...\nΗ τιμή της αμόλυβδης έχει πάρει «φωτιά»!\nΝέο super car της Gumpert με δύναμη 700 αλόγων…\nΞεπέρασε το 1 εκατ. πωλήσεις παγκοσμίως το Nissan ...\nRALLY MEXICO: Ώρα για μάχες στο χώμα...\nMaybach coupe με κάτι λιγότερο από 700 χιλιάδες!\nΟ γύρος του κόσμου σε 80 ημέρες... με ηλεκτροκίνητ...\nΑνάκληση αυτοκινήτων LEXUS μοντέλα RX300 και RX400...


Τριάντα δισ. ευρώ διακινούνται ετησίως για την αγορά ναρκωτικών στην Ευρώπη | Capital\nΠέμπτη, 19-Σεπ-2019 16:47\n"Η γενιά μετά το "Trainspotting", δεν κάνει πλέον τόσο διαδεδομένα χρήση ηρωίνης αλλά διαφορετικών ναρκωτικών ουσιών για την αγορά των οποίων διακινούνται ετησίως στην Ευρώπη τριάντα δισεκατομμύρια ευρώ". Τη διαπίστωση έκανε στο 17ο Συνέδριο Ευρωπαϊκής Ομοσπονδίας Θεραπευτικών Κοινοτήτων που διεξάγεται στη Θεσσαλονίκη ο διευθυντής του Ευρωπαϊκού Κέντρου Ελέγχου για τα Ναρκωτικά και την εξάρτηση (European Monitoring Centre for drugs and drug addiction) Αλέξις Γκούσντιλ (Alexis Goosdeal).\n"Παρατηρείται μεγάλη αύξηση διαθεσιμότητας ουσιών, με ενδεικτικό το γεγονός ότι μόλις πέρσι κατασχέθηκε στην Αμβέρσα φορτίο με 50 τόνους κοκαϊνης" είπε ο κ. Γκούσντιλ κάνοντας ιδιαίτερη μνεία και στην "τεράστια αύξηση διαθεσιμότητας και διεγερτικών ουσιών" αλλά και στην άνθιση νέων ψυχοδραστικών.\n"Παράλληλα", συνέχισε ο κ.Γκούσντιλ, "έχει ανέβει ο αριθμός των θανάτων από υπερβολική δόση που φτάνει τους 10.000 τον χρόνο στην Ευρώπη". Για τον ίδιο, "επειδή το ανθρώπινο ον αισθάνεται πλέον πιο μόνο και έχει, προοδευτικά, χάσει την υποστήριξη του κοινωνικού του περιβάλλοντος, ο ρόλος των θεραπευτικών κοινοτήτων είναι πολύ σημαντικός".\nΓια την κατακόρυφη αύξηση των ανθρώπων που κάνουν καθημερινά χρήση κάνναβης και μάλιστα, όχι μόνο μία φορά, έκανε λόγο ο επικεφαλής του αρμόδιου για ναρκωτικά και έγκλημα γραφείου των Ηνωμένων Εθνών (United nations office on drugs and crime) Γκιλμπέρτο Γκέρα (Gilberto Gerra). Αναφέρθηκε μάλιστα και σε μελέτη όπου προκύπτει ότι οι πλούσιοι πειραματίζονται πιο πολύ με τα ναρκωτικά, δοκιμάζουν μαριχουάνα, αλλά την σταματούν νωρίς, σε αντίθεση με τους φτωχούς που δύσκολα την "κόβουν".\n"Αν θέλουμε να σταματήσει αυτή η κατάσταση, πρέπει να δώσουμε μια γερή "δόση" κοινωνικής συνοχής" κατέληξε.


Πόσα χρήματα παίρνει ηθοποιός που έκανε ένα... «πέρασμα» από τα «Φιλαράκια» - CNN.gr\nΈχουν περάσει 25 χρόνια από το τέλος της σειράς τα «Φιλαράκια», ωστόσο αποτελεί ακόμη μία από τις πλέον αγαπημένες επιλογές των τηλεθεατών. Η συμπερίληψή της στο Netflix έδωσε τεράστια χαρά σε παλιούς και νέους λάτρες της, που θα έχουν τη δυνατότητα να ξαναζήσουν τις περιπέτειες της παρέας στη Νέα Υόρκη.\nΟι πρωταγωνιστές της σειράς είδαν τη φήμη τους να εκτοξεύεται και τους τραπεζικούς τους λογαριασμούς να γεμίζουν – χαρακτηριστικό είναι πως στην τελευταία σεζόν οι έξι φίλοι λάμβαναν ένα εκατομμύριο δολάρια για κάθε επεισόδιο. Μάλιστα, μέχρι σήμερα, συνεχίζουν να πληρώνονται από τα δικαιώματά τους στις επαναλήψεις.\nΤα μεγαλύτερα ποσά από τις επαναλήψεις τα λαμβάνουν οι βασικοί ηθοποιοί, ωστόσο, ένα από τα φλερτ της Μόνικα Γκέλερ – κατά κόσμον Κόρτνεϊ Κοξ – μίλησε στον Guardian και μεταξύ άλλων αποκάλυψε πόσα χρήματα λαμβάνει κάθε χρόνο.\nΟ Βίνσεντ Βεντρέσκα (έπαιξε το αγόρι της Μόνικα σε δύο επεισόδια σε πρώτη και δεύτερη σεζόν), θυμήθηκε την περίοδο που έλαβε την πρόταση να συμμετάσχει στη σειρά, λέγοντας πως παρότι ο ρόλος ήταν μικρός κάτι μέσα του του έλεγε να το κάνει.\nΌπως αποκάλυψε, διακαής του πόθος κατά την περίοδο των γυρισμάτων ήταν να τον συμπαθήσει ο Ντέβιντ Σουίμερ (σ.σ. ο Ρος). «Με εντυπωσίασε. Τα κορίτσια, φυσικά, ήταν απίστευτα και με συμπάθησαν από την αρχή. Αλλά, ήθελα απεγνωσμένα να με συμπαθήσει ο Ντέιβιντ, αλλά ήταν ο μόνος που δεν έδειχνε κανένα ενδιαφέρον να με γνωριστεί με κανέναν».\nΟλοκληρώνοντας τις δηλώσεις του, ο Βεντρέσκα τόνισε πως κάθε χρόνο λαμβάνει το ποσό των 2.000 δολαρίων τον χρόνο από τις επαναλήψεις της σειράς. «Σκέφτομαι πως πρέπει να είναι στ’ αλήθεια πλούσιοι (σ.σ. οι πρωταγωνιστές). Εγώ έπαιξα σε δύο επεισόδια και παίρνω 2.000 δολάρια το χρόνο», σχολίασε.\nΠηγή: Capture/YouTube/Favorite Videos\nΨΥΧΑΓΩΓΙΑ\t· ΦΙΛΑΡΑΚΙΑ\t· ΤΑ ΦΙΛΑΡΑΚΙΑ\t· ΜΙΣΘΟΣ\t· NETFLIX


Τι μας συμβουλεύει ο Μέγας Αθανάσιος για τη λαιμαργία; - ΑΡΧΑΓΓΕΛΟΣ ΜΙΧΑΗΛ\nΑρχική/ΔΙΔΑΧΕΣ/Τι μας συμβουλεύει ο Μέγας Αθανάσιος για τη λαιμαργία;\nΤι μας συμβουλεύει ο Μέγας Αθανάσιος για τη λαιμαργία;\nΓια την υπερβολική κατανάλωση τροφίμων από τους ανθρώπους ο Μέγας Αθανάσιος δίνει μια σαφή συμβουλή.\nΤο σώμα δεν έγινε για την πορνεία, αλλά για τον Κύριο (Α’ Κορινθ. 6, 13). Ο Θεός δεν κατάργησε τη γαστέρα, αλλά τη γαστριμαργία. Ούτε κατάργησε την τροφή, που τρώει με μέτρο κανείς, που του είναι αναγκαία για τη συντήρηση του σώματος. Κατάργησε την πολυφαγία. Γι’ αυτό λέει πως το σώμα δεν δόθηκε για να εξουσιάζεται από τη γαστριμαργία, για να πέφτει στην πορνεία, αλλά δόθηκε για να υπηρετεί τον Κύριο. Όπως παραπάνω λέγει ο Παύλος.Είμαι ελεύθερος να τα πράττω όλα, δεν συμφέρουν όμως όλα.\nΌλα είναι στην εξουσία μου, αλλά εγώ δεν θα εξουσιασθώ και δεν θα γίνω δούλος σε τίποτε από όλα αυτά (Α’ Κορ. 6, 12). Αυτό σημαίνει πως όλες οι τροφές δόθηκαν από το Θεό για τη συντήρηση του ανθρώπου, είναι καλές και αρμόζει σε μένα να τρώγω από όλες και να τρέφωμαι. Δεν πρέπει όμως να με κυριεύσει το πάθος της γαστριμαργίας. Δεν με συμφέρει. Γιατί δεν οικοδομεί μέσα μου, στην ψυχή μου το αγαθό.\n«ΠΑΤΕΡΙΚΑ ΣΧΟΛΙΑ ΣΤΑ ΕΥΑΓΓΕΛΙΚΑ\nΚΑΙ ΑΠΟΣΤΟΛΙΚΑ ΑΝΑΓΝΩΣΜΑΤΑ»\nΗ μακροθυμία είναι αρετή γενναίας και ευγενικής ψυχής\nΤα Ψυχοσάββατα: Ποιά είναι, πότε καί γιατί τελούνται;\nΕνοχλούνται επειδή η Ελλάδα είναι κράτος Χριστιανικό…\nΟ διάβολος, θέλει όλα να τα διαστρέφει για να μας κολάσει…. ( Αγίας Συγκλητικής )\nΟ Ιερομόναχος Μάξιμος Καρυώτης μιλά για το κομποσχοίνι\nΗ φωνή που κράζει στην έρημο


Το βαρύ σκοτάδι του Καμπ Νου - ΤΑ ΝΕΑ\ntanea.gr > Έντυπες Ειδήσεις > Ομάδα > Το βαρύ σκοτάδι του Καμπ Νου\nΤο βαρύ σκοτάδι του Καμπ Νου\nΤο καμάρι της Καταλωνίας δείχνει ανήμπορο να ακολουθήσει τις ραγδαίες εξελίξεις και τις ταχείες αλλαγές συσχετισμών στο ευρωπαϊκό ποδόσφαιρο, κυρίως όμως αδυνατεί να βρει αντίδοτο στο δηλητήριο της εσωστρέφειας\nΚατεβασμένα κεφάλια στο Καμπ Νου μετά το ταπεινωτικό 3-0 από την Μπάγερν. Το βέβαιο είναι ότι η Μπαρτσελόνα πληρώνει τα δικά της λάθη που ξεκινούν αρκετούς μήνες πριν\nΝασμής Γιώργος 18 Σεπτεμβρίου 2021 | 05:00\nΣε κάθε δυνατό τράνταγμα τα σκύβαλα τρέχουν να κρυφτούν. Κάθε ερμάριο που ανοίγει στα άλλοτε ισχυρότερα αποδυτήρια του κόσμου, αποκαλύπτει και έναν σκελετό.\nΤο μέχρι πρόσφατα Βυζάντιο του ποδοσφαίρου κατελήφθη από τους απίστους.\nΗ Μπαρτσελόνα, η ομάδα που κάποτε ζήλευε όλος ο αθλητικός κόσμος γιατί προσέφερε θέαμα ανάλογο των Μπολσόι, γιατί οι παίκτες της μιμούνταν τις κινήσεις του Μιρό πάνω στους καμβάδες, μετατράπηκε σε σωρό από καπνίζοντα ερείπια.\nΑκόμα και οι φανέλες της, σύμβολο της αντίστασης στο κατεστημένο, δεν θυμίζουν σε τίποτα το ένδοξο παρελθόν.\n«Είναι αυτό που είναι», λένε σήμερα ο προπονητής της Ρόναλντ Κούμαν και ο ποδοσφαιριστής-«πρόεδρος» Ζεράρ Πικέ.\nΤι είναι όμως ακριβώς η σημερινή Μπαρτσελόνα, που μετατρέπεται με τόση ευκολία σε αγαπημένο παιχνίδι της Μπάγερν;\nΗ σύγκριση με την προ εξαετίας αναμέτρηση των δύο ομάδων, αποκαλύπτει με συγκλονιστικό τρόπο το πόσο έχουν αλλάξει οι συσχετισμοί αλλά και τη σημερινή κατάντια του καταλανικού συλλόγου.\nΣτις 6 Μαΐου του 2015 οι Μπλαουγκράνα υποδέχτηκαν την Μπάγερν στον πρώτο ημιτελικό του Τσάμπιονς Λιγκ. Νίκησαν με το ίδιο σκορ που έχασαν την Τρίτη: 3-0.\nΣτο ματς του 2015 οι παίκτες της Μπάρτσα είχαν 17 προσπάθειες για γκολ εκ των οποίων οι οκτώ προς την εστία του Νόιερ, όταν η Μπάγερν είχε μηδέν σουτ προς το τέρμα του Τερ Στέγκεν. Την Τρίτη συνέβη ακριβώς το αντίθετο. Μηδέν προσπάθειες για την Μπάρτσα, πρωτοφανές στο Τσάμπιονς Λιγκ, και 17 για την Μπάγερν (συγκλονιστική η σύμπτωση), εκ των οποίων οι επτά προς την αντίπαλη εστία.\nΣτην ομάδα της Μπάρτσα του 2015 αγωνιζόταν η τριπλέτα Μέσι - Νεϊμάρ - Σουάρες και δίπλα τους υπήρχαν ο Ντάνι Αλβες, ο Χαβιέρ Μαστσεράνο, ο Αντρές Ινιέστα, ο Ιβάν Ράκιτιτς.\nΟλοι αυτοί οι παικταράδες οδηγήθηκαν με τον έναν ή τον άλλον τρόπο, εκτός οργανισμού της Μπάρτσα. Ολοι τους διακρίθηκαν εκεί που πήγαν αποδεικνύοντας την αξία τους μακριά από τη σκιά του Μέσι.\nΗ πλέον χαρακτηριστική περίπτωση είναι ο Λουίς Σουάρες που εκδιώχθηκε πέρυσι από το Καμπ Νου με χυδαίο τρόπο, κι αυτός εκδικήθηκε κατακτώντας τον τίτλο στη Λα Λίγκα με την Ατλέτικο. Ο Ντάνι Αλβες ακόμα κατακτά τρόπαια, ο Ράκιτιτς συνεχίζει να παίζει στο Τσάμπιονς Λιγκ με τη Σεβίλλη, ο Ινιέστα, παρά τα ποδοσφαιρικά του γεράματα διακρίνεται στην Ιαπωνία και βέβαια ο Νεϊμάρ που αφουγκράστηκε νωρίς αυτό που ερχόταν και μάζεψε τα πράγματά του, παραμένει ηγέτης και υπερπαίκτης. Η φυγή τόσων σπουδαίων παικτών από την άλλοτε κορυφαία ομάδα του κόσμου έθεσε τις βάσεις για τη νέα εποχή του ποδοσφαίρου.\nΠοιοι έμειναν πίσω; Ο πολύς Ζεράρ Πικέ για να βγαίνει μπροστά στις κάμερες μετά από κάθε συντριβή για να δηλώνει πως «αυτοί είμαστε» κάνοντας πρόβα ενόψει της ανόδου του στον προεδρικό θώκο. Ο Σέρτζι Μπουσκέτς που έκρυβε τις ηγετικές του αδυναμίες πίσω από τους Τσάβι, Ινιέστα, Μέσι. Και ο Σέρχι Ρομπέρτο που δίκαια αποδοκιμάστηκε γιατί επιτέλους αποκαλύφθηκε πως είναι μια ποδοσφαιρική μετριότητα που έκανε τα ρεπό των συμπαικτών του και κάλυπτε τις τρύπες των τραυματιών.\nΤρεις σκελετοί που ψιθυρίζουν υπονοούμενα για τις ικανότητες των πιτσιρικάδων που βρίσκονται στο σημερινό ρόστερ, ξεχνώντας πως αν δεν ανήκαν στην ίδια τάξη με τον Μέσι, το καλύτερο που θα μπορούσαν να κάνουν θα ήταν γυρολόγοι σε ομάδες μικρών κατηγοριών.\nΕξι από τους παίκτες της Μπάρτσα που αγωνίστηκαν την Τρίτη ήταν παρόντες και στην ιστορική συντριβή από την Μπάγερν με 8-2, πέρυσι στη Λισαβόνα.\nΓερασμένοι κατά έναν χρόνο, όλοι αναρωτήθηκαν τι μπορεί να άλλαξε προς το καλύτερο για να ανταγωνιστούν τους Βαυαρούς, όταν μάλιστα έχουν υποστεί το σοκ της αποχώρησης του Μέσι.\nΧωρίς να το αντιληφθεί, η Μπαρτσελόνα αναβίωσε την ιστορία του Βυζαντίου στην ποδοσφαιρική της εκδοχή.\nΔύναμη, λάμψη, κατακτήσεις, πλούτη, αλλά και συνωμοσίες, προδοσίες και μηχανορραφίες.\nΤα αποδυτήρια και η εξέδρα των επισήμων γέμισαν από Μέγα Δούκες και σιλεντιάριους.\nΣε μια διαλυμένη ομάδα ο πρόεδρος Τζουάν Λαπόρτα μαλώνει με τον προπονητή Ρόναλντ Κούμαν για το αγωνιστικό σύστημα και αν πρέπει να παίζουν ο Ουμτιτί και ο Πουτς.\nΗ Μπαρτσελόνα κατελήφθη εκ των έσω και εισήλθε βιαίως στην εποχή της παρακμής και του σκότους. Τρεις συνεχόμενες εντός έδρας ήττες στο Τσάμπιονς Λιγκ με συνολικό σκορ 10-1 δεν έχει συμβεί ποτέ στο παρελθόν του καταλανικού συλλόγου.\nΜέχρι πριν από πέντε χρόνια οι πιτσιρικάδες της διάσημης ακαδημίας της παρακαλούσαν να παίξουν έστω και ένα λεπτό δίπλα στον Μέσι και τα άλλα ιερά τέρατα της ομάδας. Σήμερα αναζητούν τρόπους να φύγουν μακριά από το Καμπ Νου, αντιλαμβανόμενοι το βαρύ σκοτάδι που έρχεται.


Καμία λύση για το μεταναστευτικό στη Σύνοδο Κορυφής- Κανείς δεν υποχωρεί | Pronews\n20/09/2018 - 08:56\nΚαμία λύση για το μεταναστευτικό στη Σύνοδο Κορυφής- Κανείς δεν υποχωρεί\nΟ πρόεδρος της Ευρωπαϊκής Επιτροπής Ζαν-Κλοντ Γιούνκερ τόνισε στο Γερμανικό Πρακτορείο ότι οι ηγέτες δεν έκαναν επαρκείς υποχωρήσεις κατά την πρώτη ημέρα της άτυπης Συνόδου Κορυφής.\nΗ Ιταλία, η Αυστρία και κράτη της κεντρικής Ευρώπης επέμειναν στο ότι ο μοναδικός τρόπος να σταματήσει η παράτυπη μετανάστευση είναι να ενισχυθούν οι έλεγχοι στα εξωτερικά σύνορα της ΕΕ, ενώ ειδικά οι ηγέτες χωρών της ανατολικής Ευρώπης αντιτάχθηκαν ξανά στην ανακατανομή των αιτούντων άσυλο μεταξύ των κρατών-μελών.\nΆλλοι ηγέτες τόνισαν ότι πρέπει να ξεπεραστεί το αδιέξοδο, διότι εξέφρασαν το φόβο ότι θα ενισχυθούν λαϊκιστικά κόμματα στις ευρωεκλογές του 2019 εάν δεν συμβεί αυτό.\nΠαράλληλα, ορισμένοι ηγέτες εξέφρασαν επιφυλάξεις για την ενίσχυση των εξουσιών και της δικαιοδοσίας του Ευρωπαϊκού Οργανισμού Ακτοφυλακής και Συνοριοφυλακής.\n«Σε ό,τι αφορά την εσωτερική διάσταση της μετανάστευσης, η συζήτηση επιβεβαίωσε ότι συνεχίζουν να υπάρχουν διαφωνίες», δήλωσε ευρωπαϊκή πηγή.\nΟι συνομιλίες πρόκειται να συνεχιστούν εντός της ημέρας.\nΟ Γιούνκερ επέμεινε στο ότι οι χώρες που αρνούνται να υποδεχθούν πρόσφυγες πρέπει να μοιραστούν το βάρος με άλλους τρόπους. «Χρειαζόμαστε περισσότερη αλληλεγγύη στην Ευρώπη. Αυτή δεν είναι απλά μια φράση κενή περιεχομένου», είπε προσερχόμενος στο δείπνο.\nΟ Ντόναλντ Τουσκ, ο πρόεδρος του Ευρωπαϊκού Συμβουλίου, τόνισε σε δημοσιογράφους πως το μήνυμά του προς τους ευρωπαίους ηγέτες είναι ότι πρέπει να «σταματήσει το παιγνίδι των αλληλοκατηγοριών».\n«Δεν μπορούμε πλέον να διχαζόμαστε ανάμεσα σε εκείνους που θέλουν να επιλύσουν το πρόβλημα των ροών της παράνομης μετανάστευσης και εκείνους που θέλουν να το χρησιμοποιήσουν για να προσποριστούν πολιτικό όφελος», πρόσθεσε, καλώντας τους ηγέτες να «προχωρήσουν στην αντιμετώπισή του».\nΟ Τουσκ είπε ότι θα συζητήσει σχετικά με τον αιγύπτιο πρόεδρο Άμπντελ Φάταχ αλ Σίσι στη Νέα Υόρκη την Κυριακή, ανέφερε ευρωπαϊκή πηγή. Μια δεύτερη πηγή διαβεβαίωσε ότι το Κάιρο είναι διατεθεθμένο να επιδιώξει «στενότερη συνεργασία» με την ΕΕ.\nΟ Σίσι συναντήθηκε με τον αυστριακό καγκελάριο Σεμπάστιαν Κουρτς, η χώρα του οποίου ασκεί την εναλλασσόμενη προεδρία της ΕΕ, το περασμένο Σαββατοκύριακο.\nΟι συνομιλίες με την Αίγυπτο βρίσκονται ακόμη σε πολύ πρώιμο στάδιο, τόνισαν ευρωπαϊκές πηγές, συμπληρώνοντας ότι οι συνομιλίες συμπεριλαμβάνουν την πτυχή της οικονομικής συνεργασίας.\nΗ Αίγυπτος έχει πρακτικά σταματήσει την παράτυπη μετανάστευση από τις ακτές της. Μετά το 2016, κανένα πλεούμενο με μετανάστες δεν έχει φθάσει στις ακτές χωρών-μελών της ΕΕ από τη χώρα αυτή.\n20/06/2019 - 15:58\nΙράν: Στη δημοσιότητα φωτογραφία με drone που καταρρίπτεται - Είναι το αμερικανικό;\n20/06/2019 - 15:17\nΑπέπλευσε το Γιαβούζ: Θα «τρυπήσει» ανοικτά της Καρπασίας


Σκύλοι θα βοηθήσουν την ομαλή συνύπαρξη ανθρώπου – αρκούδας στη Ροδόπη! - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική ΕΛΛΑΔΑ Σκύλοι θα βοηθήσουν την ομαλή συνύπαρξη ανθρώπου – αρκούδας στη Ροδόπη!\nΣκύλοι θα βοηθήσουν την ομαλή συνύπαρξη ανθρώπου – αρκούδας στη Ροδόπη!\nΠρόκειται για το έργο “Life Arcprom”, το οποίο εντάχθηκε στο χρηματοδοτικό πλαίσιο της ΕΕ για έργα διατήρησης της φύσης, προστασίας του περιβάλλοντος και αντιμετώπισης της κλιματικής αλλαγής “Life 2018”.\nΣυντονιστής του έργου είναι η ελληνική περιβαλλοντική ΜΚΟ “Καλλιστώ”, καθώς τρία από τα εθνικά πάρκα εφαρμογής των δράσεων βρίσκονται στην Ελλάδα -στη Ροδόπη, την Πρέσπα και τη βόρεια Πίνδο. Το τέταρτο εθνικό πάρκο είναι της Μαγιέλα (Majella) στην περιοχή του Αμπρούτσο (Abruzzo) της Ιταλίας. Τους συνολικά οκτώ εταίρους του προγράμματος συμπληρώνουν η WWF Ιταλίας και τα Πανεπιστήμια Θεσσαλίας και Δυτικής Μακεδονίας. Ο συνολικός προϋπολογισμός του προγράμματος, με ημερομηνία ολοκλήρωσης τον Σεπτέμβριο του 2024, είναι 2,78 εκατ. ευρώ εκ των οποίων 2,08 είναι χρηματοδότηση από την ΕΕ.\nΣτη Θεσσαλονίκη πραγματοποιήθηκε χθες και σήμερα η πρώτη συνάντηση των εταίρων του προγράμματος. “Στόχος μας είναι να δημιουργηθούν όροι ομαλής συνύπαρξης του ανθρώπου -ανθρώπινων δραστηριοτήτων όπως η γεωργία, η κτηνοτροφία- με τις αρκούδες. Υπάρχουν συγκρούσεις με την αρκούδα και πρέπει αυτές να περιοριστούν στο ελάχιστο”, δήλωσε ο εκπρόσωπος της “Καλλιστώ”, Σπύρος Ψαρούδας, εξηγώντας ότι στο πλαίσιο αυτό σημαντικό ρόλο καλούνται να παίξουν οι φορείς διαχείρισης των τριών πάρκων στην Ελλάδα και αντίστοιχα του πάρκου στην Ιταλία, όπου υπάρχουν παρόμοια προβλήματα. Το Πανεπιστήμιο Θεσσαλίας θα προσφέρει κτηνιατρική και ερευνητική υποστήριξη στις δράσεις του έργου, ενώ από το Πανεπιστήμιο Δυτικής Μακεδονίας η Σχολή Εφαρμοσμένων Τεχνών θα υλοποιήσει την οπτική ταυτότητα του προγράμματος και τον σχεδιασμό του επικοινωνιακού υλικού, με συμμετοχή καθηγητών και φοιτητών.\n“Οι δράσεις του προγράμματος”\nΣε ό,τι αφορά τον προγραμματισμό των δράσεων ο κ. Ψαρούδας ανέφερε: “Πρώτα πρέπει να αποκτηθεί η δυνατότητα των πάρκων να διαχειρίζονται σωστά τους πληθυσμούς της αρκούδας και τα προβλήματα συγκρούσεων που προκύπτουν, να δημιουργήσουν δηλαδή δομές πιο μόνιμες, όπως για παράδειγμα ομάδα άμεσης επέμβασης, που υπάρχει σε κάθε πάρκο, για να μπορούμε να αντιμετωπίζουμε άμεσα διάφορα προβλήματα. Όταν εμφανίζεται μια αρκούδα σε μια περιοχή δημιουργείται και πανικός. Θα δημιουργήσουμε πλατφόρμες οι οποίες θα επιτρέπουν τη συζήτηση με τις υπόλοιπες κοινωνικές ομάδες που επηρεάζονται και καμιά φορά έρχονται σε σύγκρουση όχι μόνο με τη δραστηριότητα του ζώου αλλά και μεταξύ τους, οι κτηνοτρόφοι π.χ. συγκρούονται με κυνηγούς γιατί μπήκαν μέσα στα χωράφια των κτηνοτρόφων, βάζουν δηλητήρια οι μεν για τα σκυλιά των δε, έχουμε και τέτοια προβλήματα”.\nΗ πρακτική του “conflict resolution”, όπως διευκρίνισε, θα εφαρμοστεί με την υποστήριξη του Πανεπιστημίου της Κύπρου από ειδικευμένο σε αυτά τα θέματα προσωπικό, ενώ οι πλατφόρμες που θα δημιουργηθούν θα συνεχίσουν να λειτουργούν και μετά τη λήξη του έργου.\nΟ πληθυσμός της αρκούδας στην Ελλάδα καταγράφει ανοδικές τάσεις και οι βασικοί πυρήνες βρίσκονται στα τρία εν λόγω εθνικά πάρκα. “Είναι συνολικά γύρω στις 500 αρκούδες. Στη Ροδόπη ο πληθυσμός συνδέεται με τον βουλγαρικό πληθυσμό και είναι σε απομόνωση από τον πληθυσμό της Πίνδου, έχουμε δηλαδή δύο διαφορετικούς πληθυσμούς”, σημείωσε ο κ. Ψαρούδας.\nΠηγή: ΑΠΕ – ΜΠΕ / Σμαρώ Αβραμίδου


Ξημερώματα της 17ης Νοεμβρίου ο σταθμός και το τραγούδι σιγούν… το τανκ πέφτει πάνω στη πόρτα… Πολτοποιεί σώματα και όνειρα… Η ελληνική σημαία βάφεται κόκκινη από το αίμα των παιδιών της Ελλάδας.\nΉταν μια έμπρακτη υπέρβαση της αλλοτρίωσης και το πιο ουσιαστικό μάθημα ηθικής και πολιτικής.\nΤα αιματηρά γεγονότα ήταν ο ισχυρός κλονισμός για την κατάρρευση του δικτατορικού καθεστώτος. Το Πολυτεχνείο είναι η μεγάλη εξέγερση που άναψε σπίθες ελπίδας, που τελικά άλλαξε την Ελλάδα. Ήταν μια έμπρακτη υπέρβαση της αλλοτρίωσης και το πιο ουσιαστικό μάθημα ηθικής και πολιτικής. Οι φοιτητές και οι πολίτες με τα λόγια, τις πράξεις, τον ηρωισμό και το ήθος τους δημιούργησαν ιστορία.\nΤο Πολυτεχνείο έγινε στο όνομα της δημοκρατίας, της ελευθερίας, της δικαιοσύνης. Το Πολυτεχνείο ζει. Ζει, κυρίως, σε όσα θετικά το ακολούθησαν· σταθερή λειτουργία της κοινοβουλευτικής δημοκρατίας, ελεύθερη έκφραση της λαϊκής βούλησης, εδραίωση του κράτους δίκαιου.\nΣήμερα η δημοκρατία μας προφανώς δεν απειλείται από δικτατορική εκτροπή. Απειλείται, όμως, από την αξιακή παρακμή, την ανεργία και τον κοινωνικό αποκλεισμό, από τις τρομερές ανισότητες και την πλήρη ανασφάλεια για το μέλλον, από την έλλειψη κοινωνικής αλληλεγγύης, από την αλαζονεία της εξουσίας. Απειλείται από τα ανόητα μικροπολιτικά τερτίπια, που υποβαθμίζουν την πολιτική, τη λαϊκή βούληση, τον ίδιο τον πολίτη ως έλλογο πολιτικό και ηθικό ον.\nΤο Πολυτεχνείο ζει αν και μόνο αν η δημοκρατική μας συνείδηση και η βούληση είναι σε εγρήγορση.\nΤο Πολυτεχνείο ζει, όμως, πραγματικά; Αν τα ιδανικά και οι αξίες του Πολυτεχνείου συμβαίνει να εμπνέουν εμάς τους νέους σήμερα, τότε υπάρχει ένα ευρύτατο πεδίο ηθικής, πνευματικής και πολιτικής αντίστασης ενάντια στην παρακμή και την απαξίωση. Το Πολυτεχνείο ζει αν και μόνο αν η δημοκρατική μας συνείδηση και η βούληση είναι σε εγρήγορση. Αν επαναπαυθούμε στον τρέχοντα κομφορμισμό, τότε το Πολυτεχνείο πνίγεται, ως αξία και ανάμνηση, στην λήθη και την ισοπέδωση.\nΤο δικό μας Πολυτεχνείο είναι ο αγώνας για την υπέρβαση κάθε αυτάρκειας, μακριά και πέρα από κάθε συμβιβαστική κανονικότητα.\nΕμείς οι νέοι δεν τιμούμε το Πολυτεχνείο όταν άκριτα αντιγράφουμε ένα κακέκτυπό του. Το δικό μας Πολυτεχνείο είναι ο αγώνας για την υπέρβαση κάθε αυτάρκειας, μακριά και πέρα από κάθε συμβιβαστική κανονικότητα. Εκκρεμεί το ποιοι, το πώς και το πότε –είθε εμείς οι νέοι της γενιάς μας– θα τολμήσουν να επιχειρήσουν το δικό τους διακύβευμα στην ιστορία, με το δικό τους Πολυτεχνείο, όπως τότε. Εδώ στεκόμαστε.\nΠηγή εικόνας: neaselida.gr, iefimerida.gr


Η Περιστερά, οι Λαζαρίνες και τα Αφανούδια - TOWNSENDIA\nHome 2-ΜΑΡΙΑ ΓΟΥΣΙΟΥ ΕΘΙΜΑ-ΠΑΡΑΔΟΣΕΙΣ Η Περιστερά, οι Λαζαρίνες και τα Αφανούδια\nΗ Περιστερά, οι Λαζαρίνες και τα Αφανούδια\nMaria G 2-ΜΑΡΙΑ ΓΟΥΣΙΟΥ, ΕΘΙΜΑ-ΠΑΡΑΔΟΣΕΙΣ,\nΣτην Περιστερά, τις ημέρες του Πάσχα, πέρα από την επιστροφή στο χωριό επιστρέφεις και στην παράδοση. Χωριό γραφικό, με λευκά σπίτια και με στενά δρομάκια θυμίζει ελληνικό νησί. Σε ύψος 600 μέτρων μπορεί κάποιος να ηρεμήσει και να χαλαρώσει κάνοντας βόλτα στην εξοχή και παράλληλα να μην φύγει πολύ μακριά από την Θεσσαλονίκη καθώς είναι μόλις μισή ώρα.\nΤο Σάββατο του Λαζάρου τα μικρά κορίτσια του χωριού πηγαίνουν από σπίτι σε σπίτι για να ψάλλουν τα κάλαντα. Οι Λαζαρίνες, όπως αποκαλούνται, κρατούν στολισμένα καλάθια και άσπρα μαντίλια. Αυτό που κάνει ξεχωριστές τις Λαζαρίνες είναι ότι επιλέγουν παραδοσιακά τραγούδια, διαφορετικά σε κάθε περίπτωση. Ανάλογα με το αν υπάρχει μωρό στο σπίτι, αν έχει ελεύθερη κόρη, αν υπάρχει αγόρι κ.α. εξιστορούν μία μικρή ιστορία αντίστοιχη με τους ενοίκους του κάθε σπιτιού. Οι νοικοκυρές του χωριού πέρα από χρήματα κερνάνε αυγά και νηστίσιμα γλυκίσματα στα μικρά κορίτσια.\nΤην Μεγάλη Δευτέρα και την Μεγάλη Τρίτη κάθε σπίτι του χωριού μυρίζει τσουρέκια καθώς φτιάχνονται τα παραδοσιακά πασχαλινά τσουρέκια σε όλο το χωριό. Όμως, δεν είναι αυτό που ξεχωρίζει, αλλά το γεγονός ότι ήδη έχουν ξεκινήσει οι προετοιμασίες των αγοριών για τον Αφανό!\nΤι είναι ο Αφανός; Ο Αφανός είναι το έθιμο που συμβολίζει την τιμωρία του Ιούδα. Μία κατασκευή από σωρό ξύλων στήνεται στην ομώνυμη κορυφή του βουνού. Το κατασκεύασμα αυτό έχει ύψος περίπου 10 μέτρων και περιέχει ξύλα και πουρνάρια ώστε να μπορεί να καεί. Τα αγόρια, που ετοιμάζονται να φύγουν φαντάροι, αφού την Μεγάλη Πέμπτη ξενυχτήσουν τον Χρηστό στην εκκλησία τα ξημερώματα της Μεγάλης Παρασκευής ξεκινούν το στήσιμο και την κατασκευή του.\nΤο βράδυ της Ανάστασης το κάλεσμα στην εκκλησία γίνεται από τα Αφανούδια (τα παιδιά που συμμετέχουν στον Αφανό). Με αναμμένες δάδες γυρίζουν όλο το χωριό φωνάζοντας και ρίχνοντας βεγγαλικά. Η κορύφωση του εθίμου έρχεται την ώρα που ψέλνετε το «Χριστός Ανέστη» στην εκκλησία αφού εκείνη την στιγμή καίγεται και ο Αφανός. Εμφανής και σε μεγάλη απόσταση τραβά όλα τα βλέμματα.\nΤην ημέρα του Πάσχα το έθιμο τελειώνει με τα Αφανούδια να επιστρέφουν στο χωριό με το γαϊδουράκι τους, το οποίο είναι στολισμένο και μεταφέρουν το μήνυμα της Ανάστασης του Χριστού τραγουδώντας, κάνοντας ήχους με κουδούνια και φωνάζοντας. Οι νοικοκύρηδες τους δίνουν χρήματα, κόκκινα αυγά και τσουρέκια έτσι ώστε να τους ευχαριστήσουν για την ολοκλήρωση του εθίμου.\nTips: Αν βρεθείτε στο Χωριό μην παραλείψετε να φάτε σε μία από τις ταβέρνες του χωριού που φημίζονται για τα ντόπια κρέατα και τα αγνά υλικά που χρησιμοποιούν.\nτης Μαρίας Γούσιου\nTags # 2-ΜΑΡΙΑ ΓΟΥΣΙΟΥ # ΕΘΙΜΑ-ΠΑΡΑΔΟΣΕΙΣ\nΕτικέτες 2-ΜΑΡΙΑ ΓΟΥΣΙΟΥ, ΕΘΙΜΑ-ΠΑΡΑΔΟΣΕΙΣ


«Eίχαμε τον έλεγχο του αγώνα και χαλαρώσαμε στο τέλος» – Enwsi.gr\n14:48 - Τους έμαθε να παίζουν και άμυνα\n14:32 - Οι πιο «καυτές» δημοσιογράφοι στον κόσμο! (ΦΩΤΟ)\n14:00 - Eτσι είναι η θέα από το χαμηλότερο σημείο στην «Αγιά Σοφιά»! (ΦΩΤΟ-VIDEO)\n13:11 - «Ο Φερέιρα έχει χάσει τα αποδυτήρια»\n«Eίχαμε τον έλεγχο του αγώνα και χαλαρώσαμε στο τέλος»\nΤάσος Καπετανάκος 06/12/2015 21:37\tΣχολίασε\nΕτικέτες αεκ ολυμπιακός Σφαιρόπουλος\nΠήρε τον Βινίσιους η ΑΕΛ\nΒγήκε από το χειρουργείο ο Γκίκας – Ξεκινά άμεσα αποκατάσταση (ΦΩΤΟ)\nΑσταμάτητος Μπακασέτας: Βρήκε ξανά δίχτυα! (VIDEO)\nStef70: Δεν είναι γκρίνια αγαπητέ. Προβληματισμός είναι. Γιατί η ομάδα είναι γερασμένη,...\nManosAEK_Real Madrid: Γιατί δεν άλλαξαν την ώρα διεξαγωγής του αγώνα???? για να μπορέσει ο κόσμος της...\nArrow21: Καλή επάνοδο Νίκο...!...\nyellowriver: O Ρώσος να μην χάσει τα αποδυτήρια ...γιατί ποιός είναι προπονητής στις μπουγάτσ...\nManosAEK_Real Madrid: ΌΛΟΙ ΟΑΚΑ ΣΗΜΕΡΑ. ΑΊΘΟΥΣΑ ΚΑΣΙΜΑΤΗΣ....


Εναέρια Ελέγχου και εναέρια Passing - Professional Coaching Ποδόσφαιρο\nΑνάπτυξη δεξιοτήτων ελέγχου κατά την παραλαβή διέρχεται από το έδαφος.\nΑνάπτυξη εναέρια δεξιότητες ελέγχου υπό πίεση.\nΑνάπτυξη ρίξει σε τεχνικές.\nΑνάπτυξη κατοχή σε μια μικρή ομάδα.\nΤρυπάνι No: PAS3\nΔεν υπάρχουν παίκτες: 12 +\nΧώρος / Χρόνος: 30yrd Διάμετρος Circle, 40x30yrd δίκτυο.\nΔιάγραμμα 1 - Τεχνική\nΤεχνικός (Διάγραμμα 1)\nΟι εξωτερικοί παίκτες έχουν τις μπάλες στα χέρια τους και παραδίδουν υποβρύχια ρίψη στους κεντρικούς παίκτες για έλεγχο. Αυτό έχει προχωρήσει σε μια πραγματική ρίχνονται για να δημιουργήσουν ρεαλισμό αγώνα. Έπειτα προχώρησε σε εξωτερικούς παίκτες να σπάσουν την μπάλα σε παίκτες (ανάλογα με την ικανότητα).\nΟι παίκτες πραγματοποιούν ρίψεις μέσα στους κεντρικούς παίκτες που ελέγχουν μακριά και στις ρίψεις από τους εξωτερικούς παίκτες. Οι παίκτες λαμβάνουν την μπάλα με το πόδι, το μηρό, το στήθος, το κεφάλι και το περάσουν σε έναν άλλο εξωτερικό παίκτη που δεν έχει μπάλα. Πρόοδος από τα πόδια μέχρι το κεφάλι (2min κάθε είδος ελέγχου, στη συνέχεια περιστρέψτε τους ρόλους της ομάδας).\nY3 περνά μέσα R1 που κινείται προς το πέταγμα (πέταγμα in).\nΤο R1 λαμβάνει το δελτίο με το ζητούμενο μέρος του σώματος πριν το μπαλάκι αναπηδήσει και με το δεύτερο άγγιγμα περάσει έξω στο Y2. Το R1 στρέφεται και μετακινείται σε άλλο εξωτερικό παίκτη με μπάλα.\nΗ επιλογή του σωστού μέρος του σώματος για τον έλεγχο της με ρίψη.\nΠάρτε σύμφωνα με την πτήση της μπάλας, γρήγορα πόδια.\nΠαρατήρηση όταν ο δέκτης θέλει τη μπάλα (δηλ. στο μηρό, στο στήθος τους, κλπ).\nΒάρος ρίχνονται περάσει.\nΑκρίβεια της ρίχνονται περάσει.\nΔημιουργήστε χώρο για την παραλαβή περάσματα.\nΑφής ελέγχου προς τον επόμενο στόχο.\n1 Εξέλιξη (Διάγραμμα 2)\nΠεράσματα από το εξωτερικό παίκτες πρέπει να ρίξει ins.\nΔιάγραμμα 2 - Εξέλιξη στην Κατοχή SSG με τα εναέρια Ελέγχου\n2 Εξέλιξη (SSG)\n4vs4 κατεύθυνσης παιχνίδι με μία ομάδα (4 παίκτες) που ενεργεί ως δύο εξτρέμ (Y1, Y2) και δύο παίκτες στόχου (Y3, Y4). Όταν ένας εξτρέμ ή στόχος παίκτης λαμβάνει ένα πέρασμα, θα πάρει την μπάλα και να ρίξει την μπάλα σε έναν άλλο παίκτη.\nΔιάγραμμα 3 - SSG\nΑπαιτούν ένα άγγιγμα που διέρχεται από το πλάγιο άουτ (δηλ. Μια εναέρια πέρασμα, το κεφάλι, τα πόδια, ή το στήθος).\nΑυξήστε το μέγεθος του κύκλου ή SSG να ενσωματώσει πλέον πέρασμα / ρίξει σε δεξιότητες.\nΑπαιτούν από τους παίκτες να βγάλει την μπάλα στα χέρια παίκτες στόχο να σημειώσει ένα σημείο.\nΌλες οι κάρτες (συμπεριλαμβανομένων των κεντρικών παίκτες θα πρέπει να είναι εναέρια).\nΑυτή η αντιστοιχία είναι ρεαλιστική και μιμείται τη διατήρηση της κατοχής από το throw in σε ένα πραγματικό παιχνίδι. Ενθαρρύνετε τους εξωτερικούς παίκτες να ψάξουν για γρήγορη εκτόξευση για να αποτρέψουν τους παίκτες που έχουν σημειωθεί στο SSG.\n17-02 2018-Επισκέψεις: 22867 Ποδόσφαιρο Τελειώνοντας Δράπανα 12-15yrs Darren Pitfield\n16-02 2018-Επισκέψεις: 30791 Ποδόσφαιρο Τελειώνοντας Δράπανα 12-15yrs Darren Pitfield\n16-02 2018-Επισκέψεις: 26567 Ποδόσφαιρο Τελειώνοντας Δράπανα 12-15yrs Darren Pitfield\n15-02 2018-Επισκέψεις: 20358 Ποδόσφαιρο Τελειώνοντας Δράπανα 12-15yrs Darren Pitfield\n14-02 2018-Επισκέψεις: 15848 Ποδόσφαιρο Τελειώνοντας Δράπανα 12-15yrs Darren Pitfield\n14-02 2018-Επισκέψεις: 21165 Ποδόσφαιρο Τελειώνοντας Δράπανα 12-15yrs Darren Pitfield\n13-02 2018-Επισκέψεις: 15482 Ποδόσφαιρο Τελειώνοντας Δράπανα 12-15yrs Darren Pitfield\n13-02 2018-Επισκέψεις: 25629 Ποδόσφαιρο Τελειώνοντας Δράπανα 12-15yrs Darren Pitfield\n18-01 2018-Επισκέψεις: 18845 Περνώντας τρυπάνια 9-11yrs Darren Pitfield\n19-12 2017-Επισκέψεις: 25519 Περνώντας One Touch Darren Pitfield\n18-05 2017-Επισκέψεις: 16925 Περνώντας και Ελέγχου Darren Pitfield\n11-12 2015-Επισκέψεις: 27667 Θέσης Περιστροφές Darren Pitfield\n09-12 2015-Επισκέψεις: 39426 Ασκήσεις Κατοχή Darren Pitfield\n08-12 2015-Επισκέψεις: 19419 Ασκήσεις Κατοχή Darren Pitfield\n21-02 2014-Επισκέψεις: 16704 Τεχνικά Δράπανα Τελειώνοντας Darren Pitfield\n15-11 2011-Επισκέψεις: 26759 Τεχνικά Δράπανα Τελειώνοντας Darren Pitfield\n10-11 2011-Επισκέψεις: 23470 Αντίθετος Σκοποβολή Darren Pitfield\n14-10 2011-Επισκέψεις: 38347 Πολλαπλών σταθμών Τερματικά - επίπεδο 3 Darren Pitfield\n12-10 2011-Επισκέψεις: 24144 Περνώντας και Ελέγχου Heinz Fractz\n06-10 2011-Επισκέψεις: 30708 Περνώντας και Ελέγχου Darren Pitfield\nΣυνδυασμός του ελέγχου, η περιστροφή και λήψη\nΗ κατοχή και η επίγνωση της επίθεσης και της δημιουργίας δραστηριοτήτων παιχνιδιού. Κυκλοφορία της κατοχής και ...\nΤεχνική προθέρμανση που συνεπάγεται τη μετάβαση σε σύντροφο και την ανάπτυξη πρώτης επαφής και κεραίας ...\nΆσκηση για την ανάπτυξη της διέλευσης και της κίνησης και της κατάρτισης διερχόμενη τεχνική χωρίς ...


Πριν απ΄ το ηλιοβασίλεμα : CaptainBook.gr - Το πιο ενημερωμένο ηλεκτρονικό βιβλιοπωλείο.\nΠριν απ΄ το ηλιοβασίλεμα\nΣυγγραφέας: Gerhart Hauptmann\nΤο πεντάπρακτο νατουραλιστικό δράμα "Vor Sonnenuntergang" ("Πριν απʼ το Ηλιοβασίλεμα"), του Γερμανού Gerhart Hauptmann (Γκέρχαρτ Χάουπτμαν, 1862-1946), μεταφράστηκε στα ελληνικά από τον Νίκο Καζαντζάκη, για το Εθνικό ("Βασιλικό" αρχικά) Θέατρο στην Αθήνα. Τόσο στην Κεντρική Σκηνή τού Εθνικού όσο και στις περιοδείες και επαναλήψεις (1936, ʼ38, ʼ39, ʼ40, ʼ41, ʼ42), οι παραστάσεις σημείωσαν μεγάλη επιτυχία. Ωστόσο, μάλλον για κοινωνικούς λόγους, η τελευταία Πράξη απαλείφθηκε.\nΣημείωση: Εισαγωγικό σημείωμα, Σημειώσεις: Εύη Πετροπούλου. Οι τέσσερις πρώτες πράξεις του έργου είναι σε μετάφραση του Νίκου Καζαντζάκη ενώ η πέμπτη πράξη έχει μεταφραστεί από την Εύη Πετροπούλου.\nΆλλα πρόσωπα: Νίκος Καζαντζάκης (Μεταφραστής) , Εύη Πετροπούλου (Μεταφραστής) ,\nISBN (10ψήφιο): 960-7948-41-6


ΠΡΩΤΑΘΛΗΤΗΣ ΕΥΡΩΠΗΣ ΣΤΟ ΠΟΛΟ ΓΥΝΑΙΚΩΝ Ο ΟΛΥΜΠΙΑΚΟΣ φ.1742 - ΦΩΝΗ ΤΗΣ ΚΟΡΙΝΘΙΑΣ\nHome / ΑΘΛΗΤΙΚΑ / ΠΡΩΤΑΘΛΗΤΗΣ ΕΥΡΩΠΗΣ ΣΤΟ ΠΟΛΟ ΓΥΝΑΙΚΩΝ Ο ΟΛΥΜΠΙΑΚΟΣ φ.1742\nΠΡΩΤΑΘΛΗΤΗΣ ΕΥΡΩΠΗΣ ΣΤΟ ΠΟΛΟ ΓΥΝΑΙΚΩΝ Ο ΟΛΥΜΠΙΑΚΟΣ φ.1742\nv_editor 7.5.21 ΑΘΛΗΤΙΚΑ\nΘρύλος και στο Πόλο: Εγραψαν ιστορία τα κορίτσια του Ολυμπιακού\nin.gr 2 Μαΐου 2021, Τη δεύτερη του κούπα στη Euroleague πανηγύρισε η ομάδα πόλο γυναικών του Ολυμπιακού. Οι ερυθρόλευκες έκαναν έναν πάρα πολύ καλό αγώνα, ήταν μαχητικές και επικράτησαν 7-6 της Ντουναϊσβάρος. Έτσι, η ομάδα του Πειραιά κατέκτησε τον δεύτερο τίτλο στη Euroleague και τέταρτο ευρωπαϊκό συνολικά. Κλειδί στην αναμέτρηση ήταν η άμυνα του Ολυμπιακού. Οι παίκτριες του Χάρη Παυλίδη ήταν εξαιρετικές και ειδικά στην τέταρτη περίοδο κράτησαν στο μηδέν τις αντίπαλες τους.\nΚατάφεραν να βγάλουν από ένα σημείο εκτός τελικού την Σιλάνγκι, ενώ παρά τα τέσσερα γκολ περιόρισαν σημαντικά και την Γκάρντα. Στο επιθετικό κομμάτι μεγάλο ματς έκανε η Βασιλική Πλευρίτου.\nΕκμεταλλεύτηκε όλες τις ευκαιρίες που τις άφησαν οι αντίπαλες της και έδωσε πολύτιμες λύσεις, ενώ η Μυριοκεφαλιτάκη μπορεί να μην σκόραρε αλλά έδωσε πολλές μάχες.\nΑμιγώς ελληνική ομάδα Είναι η πρώτη κούπα που κερδίζει ο Ολυμπιακός με αμιγώς ελληνική ομάδα και αυτό είναι ίσως το μεγαλύτερο κατόρθωμα για την ομάδα του Χάρη Παυλίδη ο οποίος είναι ο προπονητής όλων των ευρωπαϊκών τίτλων των «ερυθρόλευκων». Παράλληλα, αυτό είναι το 2ο πρωτάθλημα Ευρώπης που κερδίζει στην «Μέκκα του Πόλο», την Βουδαπέστη, ο Ολυμπιακός αφού το 2002 είχε κερδίσει το Τσάμπιονς Λιγκ στους άνδρες, ενώ την ίδια χρονιά είχε πάρει και το Σούπερ Καπ Ευρώπης.\nΠαυλίδης: «Μόνο στα όνειρα αυτό που πέτυχε ο Ολυμπιακός» Ο προπονητής της γυναικείας ομάδας πόλο του Ολυμπιακού, Χάρης Παυλίδης, μετά την κατάκτηση της Ευρωλίγκας απένειμε τα εύσημα στα κορίτσια του.«Είχαμε πολλή νευρικότητα, υπήρχε μεγάλο άγχος, αλλά θέλω να ευχαριστήσω συγχαρώ όλα τα κορίτσια μου για αυτό που πέτυχαν.\nΜόνο στα όνειρά μου μπορούσα να φανταστώ τέτοια κατάληξη όταν αρχίσαμε τον Σεπτέμβριο και με όσες δυσκολίες αντιμετωπίσαμε. Δεν ήταν το καλύτερό μας παιχνίδι, μπορούμε να παίξουμε πολύ καλύτερα, αλλά είδατε τι άμυνα παίξαμε στο τέταρτο οκτάλεπτο.\nΒάλαμε όλη την καρδιά μας, παίξαμε άμυνα σαν μανιακοί! Ήταν η θέληση που μας οδήγησε στη νίκη» δήλωσε ο αρχιτέκτονας της επιτυχίας του Ολυμπιακού.\nΒαγγέλης Μαρινάκης: «Ζήτω ο Ολυμπιακός» Η σπουδαία επιτυχία της ομάδας του Χάρη Παυλίδη έκανε περήφανους τους οπαδούς του συλλόγου και φυσικά τον ηγέτη του Ολυμπιακού, Βαγγέλη Μαρινάκη. Ο πρόεδρος της πειραϊκής ΠΑΕ λίγα λεπτά μετά την ολοκλήρωση της αναμέτρησης έκανε ανάρτηση στα social media και συνεχάρη τον έμπειρο προπονητή και τις παίκτριές του. Αναλυτικά το μήνυμα του Βαγγέλη Μαρινάκη: «Θερμά συγχαρητήρια στη Ομάδα πόλο Γυναικών που κατέκτησε έναν ακόμα Ευρωπαϊκό τίτλο και σήκωσε ψηλά τη σημαία της Ελλάδας και του Θρύλου του Ελληνικού Αθλητισμού.


449 Δημοσιεύσεις • Σελίδα 4 από 30 • 1, 2, 3, 4, 5, 6, 7 ... 30\nαπό tzelas » Σάβ 14 Σεπ 2019, 11:58\nΣτον τραυματισμό του Πουρναρά υπάρχει καθαρό φάουλ στην γραμμή της περιοχής.\nαπό Ettien » Σάβ 14 Σεπ 2019, 12:07\nκαι στα καπάκια 2-3\nαπό wickerman » Σάβ 14 Σεπ 2019, 12:08\nΜετά το 2-2(έως τότε κάναμε διαδοχικά λάθη), ξύπνησαν. 2-3 με Τζόλη. Πρέπει να είναι λίγο τραγική η κατάσταση με τον αέρα πάντως. Κάνει βολέ ο τερματοφύλακας και η μπάλα δεν φτάνει ούτε στο κέντρο. 2o πέναλτι τους δίνει για χέρι και μάλλον χάσαμε τους πρώτους μας βαθμούς.\nΤελευταία επεξεργασία από wickerman και Σάβ 14 Σεπ 2019, 12:16, έχει επεξεργασθεί 2 φορά/ες συνολικά\nαπό john4serres » Σάβ 14 Σεπ 2019, 12:12\n5 γκολ σε 3 ματς ο Τζολης.\nΣε 4 μηνες κλεινει τα 18.\nαπό john4serres » Σάβ 14 Σεπ 2019, 12:18\n2ο χαζό πέναλτι\nωχ πεναλτι για μας στο 90+\nτι γινεται ωρε;\nΔούμτσης αλα Πανένκα... στο δοκαρι\nΤα αλλα τα μ**νοπανα πανηγυριζουν\nΤελευταία επεξεργασία από john4serres και Σάβ 14 Σεπ 2019, 12:19, έχει επεξεργασθεί 1 φορά/ες συνολικά\nαπό wickerman » Σάβ 14 Σεπ 2019, 12:19\nΔίνει και σε εμάς πέναλτι για σπρώξιμο στις καθυστερήσεις. Καθαρό ήταν. Πρώτα τον αγκάλιασε και μετά τον πέταξε και κάτω. Ο Δούμτσης κάνει ραμπόνα και την στέλνει στο δοκάρι. Βάλε πρώτα κανονικό πέναλτι φίλε και μετά κάνεις ρομπόνα σε σημείο του αγώνα που κρίνεται η νίκη και οι βαθμοί.\nΤελευταία επεξεργασία από wickerman και Σάβ 14 Σεπ 2019, 14:59, έχει επεξεργασθεί 4 φορά/ες συνολικά\nαπό Ettien » Σάβ 14 Σεπ 2019, 12:20\nαπό boogeyman77 » Σάβ 14 Σεπ 2019, 12:21\nΔοκάρι σε νεκρό χρόνο το πέναλτι!Η κατάρα μας κυνηγάει και στους μικρούς...Πρώτη απώλεια βαθμών.\nαπό icue » Σάβ 14 Σεπ 2019, 12:22\nΕγω με προπονητη τον Γκαρσια θα φοβομουν να βαρεσω πεναλτι πανενκα στο 94' Γιατι μαλλον θα φτασει οισοφαγο το δαχτυλο τωρα.\nαπό wickerman » Σάβ 14 Σεπ 2019, 12:23\nΚαμία κατάρα δεν μας κυνηγάει. Καθαρή ατομική ας πω απερισκεψία(μην γράψω τίποτα βαρύτερο). Λες και είναι ο Ροναλντίνιο ξέρω γω και την έχει την ραμπόνα για πρωινό.\nΤελευταία επεξεργασία από wickerman και Σάβ 14 Σεπ 2019, 14:59, έχει επεξεργασθεί 1 φορά/ες συνολικά\nαπό Ettien » Σάβ 14 Σεπ 2019, 12:26\nΚαλοί μόνο στο πρωτο. Αλλά στο δευτερο έπρεπε να κρατησουμε περισσότερο μπάλα, να παγωσουμε τον ρυθμό αφου με κόντρα τον αερα ήταν επομενο ότι οι άλλοι θα πίεζαν. Με ένα μακρινο σουτ και δύο πεναλτι φαγαμε 3 γκολ.\nαπό STRAFNIK » Σάβ 14 Σεπ 2019, 12:35\nΠλασεδακι έκανε το παιδί,ποια ραμπονα,\nσιγά μην έκανε και τολουπ με τριπλή περιστροφή\nΣ' αυτές τις ηλικίες δεν κράζεις , συγγνώμη κιόλας\nαπό wickerman » Σάβ 14 Σεπ 2019, 12:39\nΔεν έκραξα φίλε. Απλά το τέρμα είναι 7,32χ2,44 μέτρα. Είτε έκανε πλασεδάκι είτε ραμπόνα τουλάχιστον έπρεπε να το στείλει εντός εστίας κι ας το απέκρουε ο τερματοφύλακας. Τέλος πάντων, λόγια της στιγμής, επειδή το έβλεπα. Γενικά δεν είμασταν καλοί στο δεύτερο ημίχρονο κι οι αλλαγές φάνηκε να αποσυντόνισαν την ομάδα.\nΤελευταία επεξεργασία από wickerman και Σάβ 14 Σεπ 2019, 15:00, έχει επεξεργασθεί 1 φορά/ες συνολικά\nαπό ΑποστόληςΑ » Σάβ 14 Σεπ 2019, 13:18\nΗ περυσινή Κ19 έχει διαλυθεί. Χρειαζόμαστε πίστωση χρόνου για την νέα.\nαπό seaman » Σάβ 14 Σεπ 2019, 13:28\nΌσα φάμε και όσα ρίξουμε και στους μικρούς; Τόσο μεγάλη επίδραση ο Άμπελ και τόσο σύντομα;


Εξοικείωση με «σεβαστούς εχθρούς»-ιούς | Η Εφημερίδα των Συντακτών\nΗ απραξία; Εμπόδιο μα και πρόσθετο κίνητρο για τους «συνηθισμένους με τη φύση και τις απειλές της». ● Νίκολας Κιμέλι, Κενυάτης, καλύτερη φετινή επίδοση στα 10.000 μ.\nΣπεύδουμε, παρά την αρχική θέλησή μας (!), να αναφέρουμε την αίσθηση, καλύτερα «πεποίθηση», του Νίκολας Κιμέλι για τη διαπλανητική απειλή του κορονοϊού: «Κοινή απειλή ο ιός, σεβαστός ο φόβος όλων των κατοίκων του πλανήτη. Αλλά ούτε εγώ ούτε κάποιος άλλος, ειδικά Κενυάτης, γενικότερα Αφρικανός, νομίζω πως βιώνει την ίδια απειλή με τη, σεβαστή επαναλαμβάνω, φοβία που διακατέχει τους περισσότερους, αν όχι όλους. Βοηθά η ιδιοσυγκρασία, η φύση μας. Είμαστε εξοικειωμένοι με τη φύση και τις απειλές της, διδαχθήκαμε από τους προγόνους μας να τη σεβόμαστε. Αν θέλετε, έχουμε την αίσθηση, πιο σωστά την πεποίθηση, πως κάθε καλό ή κακό που συμβαίνει έχει την αιτία του. Αυτό μας βοηθά να αντιμετωπίζουμε ό,τι μας απειλεί ως «σεβαστό εχθρό», όπως είναι η αγαπημένη έκφραση δασκάλου στην Κένυα. Εύχομαι λιγότερα θύματα, εύχομαι γρήγορα να αποτελεί κακή ανάμνηση. Ευχαριστώ για την ευκαιρία που μου δώσατε να επικοινωνήσω με τους πολίτες της Ελλάδας, πατρίδας που όλοι μας αγαπάμε, σεβόμαστε».\nΚι εμείς σε ευχαριστούμε, νικητή των 10.000 μέτρων, τη Δευτέρα στη διοργάνωση που έγινε στο Λάιντεν της Ολλανδίας, με την καλύτερη φετινή επίδοση (26.58.97). Επειδή διαβάσαμε λέξη προς λέξη τα προηγούμενα λόγια σου. Χρήζουν προσεκτικής μελέτης, εκπέμπουν ανάμικτη αίσθηση περηφάνιας και συγκίνησης. Δηλαδή αλήθειας! Πόση ανάγκη, αλήθεια, την έχουμε, ιδιαίτερα σε περιόδους δοκιμασίας όπως η τωρινή.\nΠταίσμα λοιπόν, παρέκκλιση χωρίς ουσία η απόφασηή μας να ξεκινήσουμε το κείμενο με την επιρροή του ιού και όχι μόνο με την αθλητική επίδοση, αυτή ήταν η «αρχική θέληση» που προαναφέραμε και δεν πραγματοποιήθηκε. Μικρό το κακό όταν λαμβάνεις παρόμοια, ατόφια, μηνύματα ζωής.\nΗ, μονομελής, διπλωματική αρχή της αφρικανικής χώρας στις Κάτω Χώρες φρόντισε να μας περιγράψει τις συνθήκες διεξαγωγής της ίδιας διεθνούς συνάντησης στίβου. Το επίσημο κείμενό της - απάντηση στη σχετική αναζήτηση της «Εφ.Συν.»: «Ηταν μίτινγκ με απρόσμενα υψηλό δείκτη ανταγωνισμού. Ο Κιμέλι ήταν πιο έτοιμος από τους υπόλοιπους επειδή, ακόμη και στη διάρκεια της παγκόσμιας απραξίας που προηγήθηκε, δεν σταμάτησε να προπονείται, να προετοιμάζεται. Με προσοχή αλλά και όραμα. Οσα σας είπε ο ίδιος περιέχουν όλη την αλήθεια. Αυτό που προσθέτει αξία στη διοργάνωση της Ολλανδίας είναι η συνολική διάθεση αθλητών και συνοδών από πολλά σημεία του πλανήτη να πουν «μη φοβάστε» σε όλο τον κόσμο. Και το κατάφεραν με το θάρρος της συμμετοχής και τις επιδόσεις τους».\nΑμυντική στρατηγική και έναυσμα\nΘάρρος ελεύθερης έκφρασης λάβαμε από τις προηγούμενες λέξεις-έννοιες. Αντί, λοιπόν, της αυτολογοκρισίας που επιβάλλει η σκληρή πραγματικότητα της διεθνούς υγειονομικής απειλής, θελήσαμε, μάλλον να υποχρεώσουμε, παρά τη θέλησή του όπως αποδείχθηκε, να εκμαιεύσουμε από τον Κενυάτη δρομέα σχόλιο για το ψυχολογικό πλαίσιο της κοινής πιεστικής πραγματικότητας. «Το θάρρος σου σχολιάζει την αμυντική υγειονομική στρατηγική που ναι μεν έδωσε μέχρι στιγμής απτά αποτελέσματα, αλλά μακροπρόθεσμα φαντάζει αναποτελεσματική;», τον ρωτήσαμε, πιο σωστά: τον προκαλέσαμε. Μας έβαλε στη θέση μας:\n«Εύχομαι να συνεχίσουμε τη συζήτησή μας του χρόνου στους Ολυμπιακούς Αγώνες του Τόκιο, ακμαίοι, υγιείς όλοι μας».\nΠροσευχή ηχούν τα λόγια του...


Κορονοϊός - Εκτίμηση-σοκ: Πάνω από 80.000 κρούσματα στην Αττική! - ΗΛΕΚΤΡΑ Ραδιοτηλεοπτικός Σταθμός\nΚορονοϊός – Εκτίμηση-σοκ: Πάνω από 80.000 κρούσματα στην Αττική!\nΓια σταθερά ανοδικό ιικό φορτίο κορονοϊού στα λύματα της Αττικής έκανε λόγο ο καθηγητής αναλυτικής Χημείας στο ΕΚΠΑ, Νίκος Θωμαΐδης, μιλώντας στο Πρώτο Πρόγραμμα της ΕΡΑ. “Φαίνεται ότι είμαστε στην άνοδο ενός μεγάλου κύματος, αλλά η κορύφωση δεν έχει έρθει ακόμα” εκτίμησε.\nΠρόσθεσε ότι η μέτρηση της Τετάρτης 04 Νοεμβρίου, στα λύματα της Αττικής, έλεγε για μια μέση τιμή που είναι 80.000 ενεργά κρούσματα. Διευκρίνισε δε ότι ανάμεσα στα τουλάχιστον 80.000 ενεργά κρούσματα αυξάνονται οι ασυμπτωματικοί.\nΟ κ. Θωμαΐδης εκτίμησε ακόμα ότι δεν υπάρχει περίπτωση να σταματήσει το κύμα χωρίς το lockdown, το οποίο πιστεύει ότι θα κρατήσει λίγο παραπάνω.\n“Θα χρειαστούμε λίγες ημέρες παραπάνω και αν όλα πάνε καλά θα ανοίξουμε γύρω στις 10 με 15 Δεκεμβρίου. Η κορύφωση δεν έχει έρθει ακόμα και αναμένεται σε 15 ημέρες. Έτσι, θα ανοίξουμε το τελευταίο 15νθημερο του Δεκεμβρίου αν όλα ακολουθηθούν πιστά” εκτίμησε.\nTags: ΑΤΤΙΚΗ Κορονοϊός κρούσματα\nPrevious: Καιρός: Βροχές σε αρκετές περιοχές και θυελλώδεις βοριάδες\nNext: Άρχισαν οι μεταφορές ασθενών σε ιδιωτικές κλινικές στη Θεσσαλονίκη


Συλλεκτική Ferrari αναζητάει υποψήφιο αγοραστή που να διαθέτει πάνω από 2 εκατ. ευρώ - ΤΑ ΝΕΑ\ntanea.gr > Auto Νέα > Αγορά > Συλλεκτική Ferrari αναζητάει υποψήφιο αγοραστή που να διαθέτει πάνω από 2 εκατ. ευρώ\nO οίκος δημοπρασιών RM Sotheby’s , στο φετινό Pebble Beach ( μια έκθεση με τις πιο τολμηρές και ακριβές τετράτροχες προτάσεις) αναμένεται να αναζητήσει έναν ιδιοκτήτη για μια συλλεκτική Ferrari FXX.\nΑν και είναι μοντέλο του 2006, είναι μια από τις 29 FXX που κατασκεύασε η Ferrari. Κάτω από το καπό «παραμονεύει» ένας V12 κινητήρας, 6,3 λίτρων που αποδίδει 800 ίππους! Για τα 0-100 χλμ/ώρα χρειάζεται μόλις 2,8 δευτ, ενώ η θεωρητική τελική ταχύτητα αγγίζει τα 400 χλμ/ώρα.\nΑκόμη δεν έχει γίνει γνωστή η τιμή που θα πιάσει το ιταλικό super car στην επικείμενη δημοπρασία, όμως, στο παρελθόν, αντίστοιχα μοντέλα, σε ανάλογες αγοραπωλησίες δεν έπεσαν κάτω από τα 2 εκατομμύρια ευρώ.\nNα σημειωθεί, ότι, πρόκειται για αυτοκίνητο με αγωνιστικές προδιαγραφές, ενώ οι ιδιοκτήτες του συγκεκριμένου μοντέλου, όταν τα απέκτησαν την περίοδο που λανσαρίστηκε – 2005 και μετά – υπέγραφαν συμβόλαιο με τη Ferrari που είχε έναν ιδιαίτερα αυστηρό όρο, που ανέφερε ότι, ο ιδιοκτήτης της FXX μπορεί να το οδηγεί μόνο σε αυτοκινητοδρόμια και πίστες, και απαγορεύεται να το οδηγήσει σε δημόσιο δρόμο.


Κλάδος: Ας κερδίσει ο καλύτερος\nΔημοσιεύθηκε : Τετάρτη, 10 Οκτωβρίου 2018 15:41\nΟ Αστέρας Χαλέπας μπήκε πολύ δυνατά στη νέα χρονιά, αφού δεν έχει ακόμη απώλεια στο πρωτάθλημα της Β’ ΕΠΣΧ και βρίσκεται στην κορυφή της γενικής κατάταξης, μετά τις 3 πρώτες "στροφές".\nΗ ομάδα του Νίκου Κυπραίου κέρδισε την Κυριακή (07/10) την Πέργαμο και συνέχισε το νικηφόρο της σερί. Το γκολ που έκρινε τη συνάντηση πέτυχε ο Κώστας Κλάδος, ο οποίος μίλησε στο athlitiko για την ομάδα του και τους στόχους της.\nΤην ερχόμενη αγωνιστική, εξάλλου υπάρχει το σπουδαίο ματς, με τον επίσης πρωτοπόρο Νέο Σαμψών.\n«Οι στόχοι της ομάδας μας είναι να τερματίσει όσο πιο ψηλά γίνεται. Πρέπει, όμως, να συνεχίσουμε να δουλεύουμε σκληρά για να μπορέσουμε να τα καταφέρουμε. Έχουμε μπροστά μας ένα δύσκολο ματς. Θα είναι ένα ωραίο ντέρμπι και ας κερδίσει ο καλύτερος», δήλωσε αρχικά ο Κλάδος.\nΌσον αφορά στους στόχους του, επεσήμανε: «Θέλω κι εγώ να βάλω το λιθαράκι μου στη φετινή πορεία της ομάδας μου. Εύχομαι να έχουμε όλοι οι παίκτες σε όλες τις ομάδες υγεία και να έχουμε και ένα πολύ καλό πρωτάθλημα».\n"Καρέ" μεταγραφών για τον Αστέρα Χαλέπας\nΤα "γάντια" σε Σκαμνάκη\nΛειβαδιτάκης, ο δεύτερος


September 14, 2017, 4:49 am / juliusuixm814703.pointblog.net\nΈνα από τα μειονεκτήματα του ασημένιου κοσμήματος είναι ότι τείνει να γρατσουνίσει και να φορέσει με την πάροδο του χρόνου. Ορισμένοι λάτρεις κοσμήματος βλέπουν αυτό ως έλξη επειδή τους αρέσει ο τρόπος που το ασημί φαίνεται όταν φοριέται. Όταν πρόκειται για δαχτυλίδια, η φθορά είναι πολύ υψηλότερη από άλλα κοσμήματα λόγω του ποσού που χρησιμοποιούμε στα χέρια μας. Μερικοί άνθρωποι τους αρέσουν στα δαχτυλίδια τους να φαίνονται νέοι και, παρά την εξαιρετική ανθεκτικότητα, το ασήμι μπορεί να αναπτύξει μια μαύρη αχνιότητα με την πάροδο του χρόνου. Αυτό προκαλείται από την επαφή με το θείο, προκαλώντας το σχηματισμό θειούχου αργύρου. Ωστόσο, η αμαύρωση μπορεί να αποκατασταθεί με προσεκτικό καθαρισμό. Υπάρχουν διάφορες μέθοδοι καθαρισμού ασημένια κοσμήματα μονοπετρα δαχτυλιδια αθηνα και με κάθε, πρέπει να ληφθεί μέριμνα να μην τρίψτε το ασήμι, αλλά τρίψτε απαλά με ένα μαλακό πανί. Εάν το ασημένιο κόσμημα καθαριστεί αμέσως όταν αρχίσει να αμαυρώσει, θα παραμείνει λευκό. Το ασημένιο κόσμημα πρέπει να φυλάσσεται μακριά από άλλα κοσμήματα, καουτσούκ, οξύ, ανοξείδωτο χάλυβα και βαφή και να τυλίγεται σε ένα μαλακό πανί για να αποφευχθεί η γρατζουνιές και να το κρατήσει ξηρό.\nΑν και το ασήμι δεν είναι τόσο πολύτιμο όσο ο χρυσός, έχει τα δικά του πλεονεκτήματα και δεν πρέπει να θεωρείται κατώτερο υλικό. Πράγματι, πολλοί άνθρωποι προτιμούν το ασήμι σε χρυσό λόγω του όμορφο, δροσερό λευκό χρώμα και μονοπετρα αρραβωνων τιμες εξαιρετική λάμψη. Η προσιτή τιμή του ασημιού επιτρέπει περισσότερες δυνατότητες κοσμήματος από άλλα πολύτιμα μέταλλα, όπως μεγάλα, ελκυστικά κοκτέιλ δαχτυλίδια, βραχιόλια μανικετόκουμπα, διακοσμήσεις μαλλιών και πολλά άλλα αντικείμενα.


ΕΔΩ ΠΕΙΡΑΙΑΣ: Ιουλίου 2009\nΚόλλησε τον ιό ο Δήμος Πειραιά\nΣας είχαμε ενημερώσει για διαδικτυακό ιό που μεταδιδόταν μέσω των ιστοσελίδων της νομαρχίας Πειραιά.\nΤον ιό τώρα κόλλησαν και οι ιστοσελίδες του Δήμου Πειραιά και ο επισκέπτης του ιστοχώρου διατρέχει τον κίνδυνο να προσβληθεί ο υπολογιστής του με άγνωστες συνέπειες.\nΤο πρόβλημα εντοπίζεται στην εταιρεία ΑΠΟΨΗ ΑΕ, με έδρα τη Δραπετσώνα, που διαχειρίζεται τους διαδικτυακούς τόπους των εν λόγω δημόσιων φορέων αλλά και πολλών άλλων.\nΗ εταιρεία αυτή είναι ένα θέμα από μόνη της καθώς, σύμφωνα με πληροφορίες, είναι συμφερόντων παλιού αντινομάρχη της νομαρχίας Πειραιά ενώ, εμπλέκεται σε δοσοληψίες και διαγωνισμούς προμηθειών που αφορούν δημόσια και ευρωπαϊκά κονδύλια.\nΛεπτομέρειες για το ποιός είναι ο ιδιοκτήτης της "ΑΠΟΨΗ ΑΕ" δε θα βρείτε εύκολα. Εμείς γνωρίζουμε ότι είναι του Μπάμπη Ζαφειρόπουλου (ΠΑΣΟΚ).\nΑποδείξεις ότι η εταιρεία αναλαμβάνει, χαριστικά, δημόσια έργα δεν έχουμε. Αυτά άλλωστε δύσκολα αποδεικνύονται καθώς άλλος "εισηγείται" και άλλος "υπογράφει". Έτσι έχει το σύστημα.\nΞέρουμε όμως ότι θέσεις εργασίας και επαγγελματικό καταφύγιο βρίσκουν στην εταιρεία μέλη οικογενειών υπαλλήλων και λειτουργών που υπηρετούν σε φορείς του ευρύτερου Πειραιά.\nΗ λίστα είναι πολύ μεγάλη με ονόματα δημόσιων φορέων και οργανισμών τόσο γαλάζιας όσο και πράσινης απόχρωσης, γεγονός που αποδεικνύει ότι το χρήμα δεν έχει χρώμα.\nΓια παράδειγμα, ο αδελφός του Δημάρχου Μεθάνων Χρήστου Πάλλη, ο Πέτρος Πάλλης εργαζόταν στην ΑΠΟΨΗ ΑΕ όταν το ίδιο διάστημα, κατά τύχη, η εταιρεία ανέλαβε το έργο δημιουργίας των ιστοσελίδων του Δήμου.\nΟ γιός υπαλλήλου της Δ/νσης Οργάνωσης και Πληροφορικής της Νομαρχίας Πειραιά, εργαζόταν και αυτός στην ΑΠΟΨΗ.\nΜε τα μικρά ονόματα μιλούν οι "δημόσιοι" με τους "ιδιώτες" της εταιρείας. Πώς να μην είναι ο ευρύτερος Πειραιάς μια πόλη με ΑΠΟΨΗ;\nΟ ιός, ιός ωστόσο. Καθόσον οι αρρώστιες που δεν προλαμβάνονται δύσκολα θεραπεύονται...\nΑναρτήθηκε από Michael Angelopoulos στις 7:01 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Michael Angelopoulos στις 6:36 μ.μ. 3 σχόλια: Σύνδεσμοι σε αυτήν την ανάρτηση\nΆρχισε η λειτουργία του διαδικτυακού περιοδικού ΔΟΥΡΕΙΟΣ ΙΠΠΟΣ στην διεύθυνση www.doureios.gr.\nΟ Δούρειος Ίππος αποτελεί πρωτοβουλία του νέου κόμματος των ΔΗΜΟΚΡΑΤΙΚΩΝ.\nΑποσκοπεί όχι μόνον να λειτουργήσει ως ιστοχώρος έκφρασης της πολιτικής σκέψης των ΔΗΜΟΚΡΑΤΙΚΩΝ, αλλά γενικότερα να συμβάλλει στον υπεύθυνο δημόσιο διάλογο.\nΓιʼ αυτό θα δημοσιεύει κείμενα όχι μόνον μελών του κόμματος αλλά και ανεξάρτητων προσωπικοτήτων, καθώς και πολιτών με άποψη για τα κοινά.\nΕπίσης θα δημοσιεύονται σχόλια αναγνωστών.\nΟ ιστοχώρος www.doureios.gr λοιπόν προσδοκά να αποτελέσει έναν χώρο ουσιαστικών πολιτικών αναλύσεων και διαλόγου, με στόχο την διαμόρφωση γνώμης σε σημαντικά ζητήματα των καιρών, όπως αυτά προσεγγίζονται υπό το πρίσμα της σύγχρονης δημοκρατικής αντίληψης.\nΕπίσης, ο "Δούρειος Ίππος" επιδιώκει την δραστική αλλαγή του πολιτικού συστήματος της εκφυλισμένης πια μεταπολιτευτικής μας δημοκρατίας, με ένα ελπιδοφόρο, ανανεωμένο και ρεαλιστικό μοντέλο δημοκρατικής άσκησης της εξουσίας, το οποίο θα είναι σε θέση να εμπνεύσει τους Έλληνες να οργανώσουν και να πραγματοποιήσουν την μεγάλη αλλαγή που τόσο έχει ανάγκη η πατρίδα μας.\nΑξίζει να σημειωθεί ότι επιτρέπεται η ελεύθερη αναδημοσίευση μέρους ή του συνόλου κειμένων που δημοσιεύονται στον Δούρειο Ίππο, από ηλεκτρονικά ή έντυπα μέσα ενημέρωσης, με την προϋπόθεση της ρητής αναφοράς της πηγής και της παράθεσης της ηλεκτρονικής διεύθυνσης www.doureios.gr.\nΟι διαχειριστές blogs θα βρούν πολύτιμα κείμενα και ιστορικές, οικονομικές και πολιτικές αναφορές που σπανίζουν, αν λάβει κάποιος υπόψη του τα κριτήρια της ουσιαστικής γνώσης των γεγονότων από τους συγγραφείς αλλά και της μετριοπαθούς προσέγγισης των αναλύσεων.\nΣτο βήμα όμως του "Δούρειου Ίππου" έχουν όλοι ελεύθερη πρόσβαση υπό τους όρους και προϋποθέσεις που θέτει, στον εαυτό του πρώτα, το περιοδικό.\nΓια το λόγο αυτό θα πρέπει όλοι μας, επιφανείς αλλά και απλοί καθημερινοί πολίτες, να ενεργοποιηθούμε ώστε να προσεγγίσουμε την απόρθητη πόλη της παρακμής με έναν ίππο και μάλιστα δούρειο.\nΌχι εκείνον πλέον της αντιπροσωπευτικής (κατ' επίφαση) Δημοκρατίας αλλά αυτόν της άμεσης, ουσιαστικής Δημοκρατίας ανακαλώντας στην πράξη κάθε εξουσιοδότηση ιδιαίτερα προς εκείνους που βαρύνονται με τα αδικήματα της απάτης και απιστίας.\nΕίθε κάποτε να έρθει και η αρμόζουσα τιμωρία.\nΚείμενα προς το Δούρειο Ίππο στην ηλεκτρονική διεύθυνση metapolitefsi@gmail.com\nΑναρτήθηκε από Michael Angelopoulos στις 12:15 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕθνικό Συμβούλιο Ασφάλειας και Δημοκρατικοί\nΑπό το Γραφείο Τύπου των Δημοκρατικών (www.dimokratikoi.gr) η επόμενη ανακοίνωση:\nΔιαστρέβλωση της πρότασης των Δημοκρατικών για την δημιουργία Εθνικού Συμβουλίου Ασφαλείας από την Κυβέρνηση\nΑθήνα, 19 Ιουλίου 2009\nΗ εξαγγελία από την κυβέρνηση δημιουργίας Εθνικού Συμβουλίου Εσωτερικής Ασφαλείας αποτελεί οικειοποίηση (χωρίς σχετική μνεία), αλλά και ταυτόχρονα διαστρέβλωση πρότασης των ΔΗΜΟΚΡΑΤΙΚΩΝ, που συμπεριλαμβάνεται στο πρόγραμμά τους, όπως αυτό ανακοινώθηκε ήδη από τον Ιανουάριο.\nΗ διαστρέβλωση συνίσταται στο γεγονός ότι οι ΔΗΜΟΚΡΑΤΙΚΟΙ έχουν προτείνει την σύσταση ΕΘΝΙΚΟΥ ΣΥΜΒΟΥΛΙΟΥ ΑΣΦΑΛΕΙΑΣ για την εξωτερική πολιτική, και όχι για την εσωτερική ασφάλεια, τομέα που αφορά τις αστυνομικές και συναφείς υπηρεσίες. Στην ουσία η κυβέρνηση προσπαθεί να δημιουργήσει έναν υπερ-μηχανισμό εσωτερικής αστυνόμευσης με διακομματική σύνθεση, ώστε να συγκαλύψει την γενικευμένη αποτυχία της στην δημόσια τάξη.\nΕξ άλλου, οι ΔΗΜΟΚΡΑΤΙΚΟΙ επισημαίνουν ότι η πρωτοφανής δημόσια διαβούλευση για το πρόσωπο του νέου διοικητού της Ε.Υ.Π. αποτελεί παραβίαση των στοιχειωδέστερων κανόνων ασφαλείας που πρέπει να τηρούνται σ' αυτές τις περιπτώσεις. Ολοσέλιδες φωτογραφίες του νέου διοικητού, αναλυτικά βιογραφικά σημειώματα, δημόσιες δηλώσεις του αποχωρούντος διοικητού, καταγγελίες της αντιπολίτευσης για τον νέο διοικητή συνθέτουν μια εικόνα ανευθυνότητας και ασχετοσύνης.\nΕίναι σαφές ότι το πολιτικό σύστημα αδυνατεί να λειτουργήσει με στοιχειώδη σοβαρότητα και η ανευθυνότητά του γίνεται επικίνδυνη, στην σημερινή συγκυρία, που χαρακτηρίζεται από σύνθετες γεωπολιτικές μεταβολές, απειλές και προκλήσεις.\nΑναρτήθηκε από Michael Angelopoulos στις 1:46 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΔημοσιογραφικό Μανιφέστο στη Μπλογκόσφαιρα\nΑραιά και που μας ενημερώνουν από το http://grmanifesto.wordpress.com/ για κάποια επίκαιρη ανάρτησή τους.\nΕμείς τους διαβάζουμε όπως άλλωστε ("φανταζόμαστε") κάνουν και άλλοι πολλοί σε επίσημα και ανεπίσημα γραφεία παρακολούθησης...\nΤο θέμα των παρακολουθήσεων είναι επίκαιρο και οι μπόγκερς αυτοί διάλεξαν να αναρτούν τις απόψεις τους κάτω από τον επικίνδυνο τίτλο "Μανιφέστο". Μπρρρ!\nΠερί τίνος πρόκειται όμως; Οι ίδιοι αναφέρουν σχετικά:\nΈνα διαφορετικό περιοδικό\n"Με την ενεργό συμμετοχή όλων μπορούμε να συνδιαμορφώσουμε ένα ανεξάρτητο έντυπο που δεν θα προσβάλλει ούτε την αισθητική μας, ούτε την νοημοσύνη μας.\nΣε μια περίοδο όπου τα Μ.Μ.Ε. συναγωνίζονται στην αναξιοπιστία και την ευτέλεια, στον έντυπο και ηλεκτρονικό κανιβαλισμό εμείς, επιμένουμε να πιστεύουμε ότι ο Τύπος είναι μια πολύ σοβαρή υπόθεση για να την αφήσουμε αμαχητί στους εργολάβους, στους υπαλλήλους τους ή στα τσιράκια τους.\nΚάποιοι -λίγοι αριθμητικά- παραπονέθηκαν επειδή είμαστε -λένε- κάπως ... θυμωμένοι!\nΜπορεί να έχουν δίκιο αν και δεν έχουμε λόγους να είμαστε χαζοχαρούμενοι, δηλαδή υποτελείς μιας “λάϊφ στάιλ” ομηρείας.\nΕάν συμβαίνουν όμορφα πράγματα να τα επισημάνουμε, να τα αναδείξουμε, και να μαθητεύσουμε πλησίον τους.\nΜέχρι όμως να συμβεί αυτό καλό είναι να μην ξεχνάμε τα αυτονόητα:\nΗ “πολιτική ορθότητα” και η “ουδετερότητα” αρμόζει ή σε δειλούς ή σε ανθρώπους χωρίς άποψη. Είναι προφανές, νομίζουμε, ότι δεν θέλουμε να είμαστε τίποτα από τα δυο.\nΣτον χώρο του καλού και του κακού τύπου εμείς διαλέξαμε να είμαστε με τους πρώτους."\nΤελευταία ανάρτησή τους: ΤΡΟΜΠΟΥΚΙΣΤΑΝ\nΑναρτήθηκε από Michael Angelopoulos στις 9:28 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Michael Angelopoulos στις 4:20 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


Hydra η ναρκοαγορά που ζητάει 146 εκατ. δολάρια - iGuRu\nhome / news / Hydra η ναρκοαγορά που ζητάει 146 εκατ. δολάρια\n14 Δεκεμβρίου, 2019, 7:34 πμ in news\nHydra η ναρκοαγορά που ζητάει 146 εκατ. δολάρια was last modified: 20 Δεκεμβρίου, 2019, 7:29 πμ by giorgos\nΚατηγορία: newsΕτικέτα: bitcoin, Dark Web, darknet, hydra\nΤι είναι το Dark Web Scan; Πρέπει να το χρησιμοποιήσετε;\nΠάνω από 500.000 λογαριασμοί του Zoom πωλούνται στο Dark Web\nPrevious Post: « Microsoft Fluent Design 100 εικονίδια και 1 για τα Windows\nNext Post: KB4532441 η ενημέρωση που κυκλοφόρησε κατά λάθος »


ΠΡΟΓΡΑΜΜΑ ΤΗΛΕΟΡΑΣΗΣ | Οι ταινίες της ημέρας | Παρασκευή, 16 Αυγούστου 2013 – CAMERA STYLO ONLINE\nBENDA BILILI! 22.00 ΒΟΥΛΗ (*)\nΟΙ ΑΣΥΓΧΩΡΗΤΟΙ 01.45 STAR (**)\nAnimation, 2000 (Έγχρ.), 81′\nTHE SCARECROW. Αμερικανική ταινία των Μπράιαν Νίσεν και Ρίτσαρντ Ριτς.\nΕλεύθερη μεταφορά με πολλούς αναχρονισμούς της μικρής ιστορίας «Feathertop» του Ναθάνιελ Χόθορν, όπου ένα σκιάχτρο ζωντανεύει και προσπαθεί να απελευθερώσει μια κοπέλα ευγενούς καταγωγής και τρία ορφανά παιδιά που έχει υπό την προστασία της.\nΕνδείκνυται για πολύ μικρά παιδιά που δεν έχουν μάθει ακόμη ότι πρέπει να βοηθάμε τους συνανθρώπους μας. Οι μεγάλοι μπορείτε να χαζέψετε τα μουσικοχορευτικά νούμερα προσπαθώντας να μαντέψετε από πού έχουν αντιγραφεί οι κινήσεις. Προβάλλεται μεταγλωττισμένη.\nΝτοκιμαντέρ, 2010 (Έγχρ.), 85′\nΓαλλική ταινία των Ρενό Μπαρέ και Φλοράν ντε λα Τουλαγέ.\nΚαθηλωμένοι σε χειροποίητα καροτσάκια εξαιτίας της πολιομυελίτιδας, τέσσερις βιρτουόζοι παραπληγικοί μουσικοί έδιναν για δεκαετίες τη δική τους μάχη επιβίωσης στην Κινσάσα του Κονγκό. Το 2004, δύο Γάλλοι σκηνοθέτες βρέθηκαν μπροστά σε ένα από τα αυτοσχέδια street κοντσέρτα τους και έμειναν άφωνοι με το θέαμα. Η σχέση των δυο δημιουργών με την μπάντα υπήρξε από την πρώτη στιγμή δυναμική, με το δίδυμο Μπαρέ-Τουλαγιέ να παίρνει προσωπικά την υπόθεση «Staff Benda Bilili!».\nΠέρα από τη διεθνή καταξίωση που απολαμβάνει πλέον η αφρικάνικη μπάντα στη διεθνή ethnic σκηνή, η ταινία που προέκυψε από το πολύχρονο ταξίδι είναι κάτι περισσότερο από ένα βιογραφικό ντοκιμαντέρ. Το «Benda Bilili!» ξορκίζει την αφρικανική εξαθλίωση με άφθονο χιούμορ, κοιτά με politically incorrect ειλικρίνεια τις σκοτεινές πλευρές των πρωταγωνιστών της και δεν διστάζει όπου χρειάζεται να «βρωμίσει» τη συγκινητική του αφήγηση με άγριο κοινωνικό heavy metal.\nΕποχής, 2004 (Έγχρ.), 174′\nSPARTACUS. Αμερικανική τηλεταινία του Ρόμπερτ Ντόρνχελμ, με τους Γκόραν Βίσνιτς, Άλαν Μπέιτς, Ρόνα Μίτρα.\nΜα πότε ξανάρθε το Πάσχα; Η αληθινή ιστορία του σκλάβου Σπάρτακου από τη Θράκη, που προκάλεσε εξέγερση στις τάξεις των μονομάχων και στη συνέχεια ξεσήκωσε χιλιάδες σκλάβους κατά της ρωμαϊκής εξουσίας ούτε πασχαλινό ούτε καλοκαιρινό θέαμα είναι.\nΗ δε τηλεοπτική μεταφορά του με πρωταγωνιστή τον δρ. Λούκα Κόβατς του «ER», χωρίς να τολμάμε κάποια σύγκριση με την αριστουργηματική πολυεπίπεδη ταινία του Στάνλεϊ Κιούμπρικ, μόνο παρέα με τη Ζίνα μπορεί να κάνει.\nΓουέστερν, 1992 (Έγχρ.), 124′\nUNFORGIVEN. Αμερικανική ταινία του Κλιντ Ίστγουντ, με τον ίδιο και τους Τζιν Χάκμαν, Μόργκαν Φρίμαν.\nΈνας διάσημος κυνηγός επικηρυγμένων, που άφησε το μισητό επάγγελμά του για να γίνει γεωργός, μπαίνει στον πειρασμό να ξεκινήσει μια τελευταία ευτελή αποστολή. Όμως τα πράγματα δεν είναι όπως παλιά και ο ήρωάς μας θα κάνει ένα αληθινό ταξίδι στην κόλαση, σε μια αναμέτρηση όπου όλοι βγαίνουν χαμένοι.\nΟ Κλιντ Ίστγουντ κινηματογραφεί αυτήν την απομυθοποιητική ιστορία, στην οποία τα όρια ανάμεσα σε καλούς και κακούς έχουν χαθεί, σαν να επρόκειτο για το τελευταίο γουέστερν στην ιστορία του σινεμά (ενώ στην πραγματικότητα υπήρξε η αρχή του νεο-γουέστερν). Το αποτέλεσμα είναι μια σκοτεινή, απαισιόδοξη ταινία, η οποία συνοψίζει όλο το προηγούμενο έργο του Ίστγουντ και ταυτόχρονα ένα άκρως μοντέρνο φιλμ, έξω από τα κινηματογραφικά ρεύματα της εποχής. Τέσσερα βραβεία Όσκαρ και αξέχαστες ερμηνείες από το σύνολο των πρωταγωνιστών.\nΔραματική, 2008 (Έγχρ.), 108′\nELEGY. Αμερικανική ταινία της Ιζαμπέλ Κοϊξέτ, με τους Μπεν Κίνγκσλεϊ, Πενέλοπε Κρουζ, Ντένις Χόπερ.\nΟ Μπεν Κίνγκσλεϊ είναι ο μεσήλικος, χωρισμένος, γυναικάς καθηγητής κολεγίου με την άδεια προσωπική ζωή. Η Πενέλοπε Κρουζ είναι η γοητευτική, κουλτουριάρα και σέξι Αμερικανοκουβανή φοιτήτριά του η οποία τον ερωτεύεται. Η σχέση τους ξεκινά με αναφορές στον Κάφκα και τον Γκόγια, συνεχίζεται σε ημιφωτισμένα δωμάτια, υπό τους ήχους του πιάνου και της βροχής που πέφτει στα τζάμια, διαταράσσεται για ανόητα εγωιστικούς λόγους και τελειώνει γιατί έτσι συμβαίνει πάντα με τα ωραία πράγματα σε τούτη τη ζωή.\nΟ Νίκολας Μέγερ («Το Ανθρώπινο Στίγμα») διαβάζει το «Ζώο που ξεψυχά» του Φίλιπ Ροθ σαν ένα ερωτικό ταξίδι αυτογνωσίας, το διασκευάζει μαλακώνοντας υπερβολικά τις αιχμές και το φινάλε του, ενώ –μακριά από τη «Ζωή Χωρίς Εμένα» και τη «Μυστική Ζωή των Λέξεων»– η Καταλανή Ιζαμπέλ Κοϊξέτ το αποτελειώνει σκηνοθετώντας το σαν διαφήμιση: ατμοσφαιρικά πλάνα, φθινοπωρινή μελαγχολία, ήρωες που κοιτούν λάγνα και στοχαστικά, μουσική που υπογραμμίζει δακρυσμένα συναισθήματα. Ένα ναρκισσιστικό κινηματογραφικό Άρλεκιν με βαθιά νοήματα και ρηχό καλλιτεχνικό άλλοθι.


Ο Τζεφ Μπρίτζες περιγράφει την COVID-19: «Ο κορoνοϊός έκανε τον καρκίνο μου να μοιάζει παιχνιδάκι» - Healthstories.gr - υγεία, διατροφή, ομορφιά, φυσική κατάσταση, κορονοϊός, ειδήσεις, αρθραγραφία, συμβουλές, νέα,\nΟ βραβευμένος με Όσκαρ και Χρυσή Σφαίρα ηθοποιός Τζεφ Μπρίτζες είχε μια δύσκολη χρονιά. Τον Οκτώβριο του 2020, ανακοίνωσε ότι είχε διαγνωστεί με λέμφωμα και σύντομα θα άρχιζε τη θεραπεία.\nΤώρα, αποκαλύπτει ότι ενώ ο όγκος του έχει συρρικνωθεί, βίωσε έναν άλλο κίνδυνο, την σοβαρή COVID-19.\nΤο ανοσοποιητικό σύστημα του 71χρονου ηθοποιού επηρεάστηκε από τη χημειοθεραπεία και δυσκολεύτηκε να αντιμετωπίσει τον ιό.\nΤην Δευτέρα 13 Σεπτεμβρίου, ο Τζεφ Μπρίτζες έγραψε σε ανάρτησή του ότι είχε σοβαρή COVID-19 και νοσηλεύθηκε σε ΜΕΘ ενώ αναρρώνει από τον καρκίνο και τη χημειοθεραπεία.\n“Ο λόγος που βρέθηκα για 5 εβδομάδες στο νοσοκομείο είναι επειδή το ανοσοποιητικό μου σύστημα επηρεάστηκε από τη χημειοθεραπεία”, έγραψε ο Μπρίτζες. “Η πορεία μου με την COVID-19 κάνει τον καρκίνο μου να μοιάζει με παιχνιδάκι”.\nΟ Μπρίτζες είπε ότι είχε «στιγμές τρομερού πόνου αλλά τώρα είμαι καλύτερα και είμαι διπλά εμβολιασμένος».\nΗ επαφή με τον θάνατο\n“Αυτή η επαφή με τον θάνατο μου έφερε ένα πραγματικό δώρο – η ζωή είναι σύντομη και όμορφη. Η αγάπη είναι παντού γύρω μας και διαθέσιμη ανά πάσα στιγμή”, έγραψε ο Μπρίτζες, προσθέτοντας ότι είχε την ευκαιρία να μάθει πράγματα για τη ζωή και την αγάπη, τα οποία δεν θα μπορούσε να μάθει αν δεν είχε αρρωστήσει από καρκίνο και προσβληθεί από COVID-19.\nΠερπάτησε και χόρεψε χωρίς οξυγόνο\nΟ ηθοποιός έγραψε ακόμα ότι ο όγκος έχει συρρικνωθεί σε μέγεθος βόλου, ενώ αποκάλυψε ότι είχε στόχο να συνοδεύσει τη μικρότερη κόρη του, την 35χρονη Χέιλι Μπρίτζες στο γάμο της, χωρίς οξυγόνο, ο ήχος του οποίου είπε, του θυμίζει τον Νταρθ Βέιντερ.\nΧάρη στην “φοβερή ιατρική ομάδα” του, μπόρεσε να την συνοδεύσει και να χορέψουν μαζί χωρίς να απαιτείται επιπλέον οξυγόνο. Τώρα, ο Μπρίτζες είπε ότι είναι αρκετά καλά για να επιστρέψει στη δουλειά στην τηλεοπτική εκπομπή The Old Man.


Έκτο Πανελλήνιο Πρωτάθλημα Beach-Racket 2016 | Π.Σ.Α.Ξ.\nΈκτο Πανελλήνιο Πρωτάθλημα Beach-Racket 2016\n1. Οι σύλλογοι που ανήκουν στην Α΄Ε.Σ.Α.Ξ. και επιθυμούν να λάβουν μέρος στο Πανελλήνιο πρωτάθλημα του 2016 θα πρέπει μέχρι τις 20 Απριλίου 2016 να έχουν καταθέσει την λίστα με τους αθλήτές και τις αθλήτριες που θα τους εκπροσωπήσουν για το 2016 σε πρωτάθλημα και κύπελλο για να ξεκινήσει η διαδικασία έκδοσης αθλητικών δελτίων (Δ.Α.Ι.) από την ομοσπονδία μας (Ε.Φ.Ο.Α.)\n2. Οι σύλλογοι επίσης μέχρι τις 20 Απριλίου 2016 επίσης θα πρέπει να δηλώσουν και τις ημερομηνίες ανάληψης διοργάνωσης έτσι ώστε να γίνει ο κατάλληλος συντονισμός από την Α΄Ε.Σ.Α.Ξ. για να μην συμπίπτουν ημερομηνίες αγωνιστικών μεταξύ των ομίλων αν αυτό είναι δυνατόν.\n3. Ολοι οι αθλητές και οι αθλήτριες θα πρέπει να περάσουν ιατρικές εξετάσεις όπως προβλέπεται από τον γενικό κανονισμό.\n4. Από την στιγμή της κατάθεσης της λίστας στην διοργανώτρια αρχή (Α΄Ε.Σ.Α.Ξ.) καμία μετακίνηση αθλητού από ένα σύλλογο σε άλλον δεν επιτρέπεται μέχρι το τέλος της αγωνιστικής περιόδου.\n5. Μετά την λήξη της αγωνιστικής περιόδου 2016 θα ακολουθήσει εγκύκλιος για τον τρόπο των μεταγραφών τον αθλητών από ένα σύλλογο σε άλλον.\n6. Η Προκήρυξη του 6ου Πανελληνίου Πρωταθλήματος Beach-Racket 2016 θα δημοσιευτεί το αργότερο μέχρι τις 25 Απριλίου 2016 όπου όλοι οι σύλλογοι θα πρέπει να δηλώσουν τις ομάδες που θα λάβουν μέρος στο πρωτάθλημα. Στην προκήρυξη θα αναφερονται και οι χρονικές προθεσμίες που θα πρέπει να τηρηθούν αυστηρά.\n7. Δικαίωμα συμμετοχής στο Πρωτάθλημα και στην κατηγορία κατάταξης έχουν μόνον οι δηλωθείσες από τους συλλόγους ομάδες και σύμφωνα με τα οριζόμενα της προκήρυξης του 6ου Πανελληνίου Πρωταθλήματος Beach-racket 2016\n8. Όσες ομάδες εμφανιστούν έκ των υστέρων χωρίς να έχουν δηλωθεί εξ΄αρχής από τους συλλόγους μπορούν να αγωνιστούν στα περιφερειακά πρωταθλήματα εφόσον ο χρόνος το επιτρέπει. Οι ομάδες αυτές θα αγωνιστούν εκτός συναγωνισμού και μετά από τις ομάδες κατάταξης.\n9. Αθλητές -Αθλήτριες που συμμετέχουν στις ομάδες κατάταξης δεν δύνανται σε συμμετέχουν σε ομάδες που δεν είναι στην κατάταξη.\nΑ΄ ΦΑΣΗ ΠΕΡΙΦΕΡΕΙΑΚΑ ΠΡΩΤΑΘΛΉΜΑΤΑ\nA' ΟΜΙΛΟΣ (Κεντρικός)& ημ/νία Β' ΟΜΙΛΟΣ (Νότιος) ημ/νία Γ' ΟΜΙΛΟΣ (Βόρειος)& ημ/νία\n1η αγωνιστική Διοργανωτής Σύλλογος: 1η αγωνιστική Διοργανωτής Σύλλογος: 1η αγωνιστική Διοργανωτής Σύλλογος:\n2η αγωνιστική Διοργανωτής Σύλλογος: 2η αγωνιστική Διοργανωτής Σύλλογος: 2η αγωνιστική Διοργανωτής Σύλλογος:\n3η αγωνιστική Διοργανωτής Σύλλογος: 3η αγωνιστική Διοργανωτής Σύλλογος: 3η αγωνιστική Διοργανωτής Σύλλογος:\n4η αγωνιστική Διοργανωτής Σύλλογος: 4η αγωνιστική Διοργανωτής Σύλλογος: 4η αγωνιστική Διοργανωτής Σύλλογος:\n10. Την τεχνική υποστήρηξη των αγώνων του Κεντρικού ομίλου θα την καλύψει το σύστημα της Α' Ε.Σ.Α.Ξ. Την τεχνική υποστήρηξη του Νότιου Ομίλου το σύστημα του συλλόγου των Κρεστένων. Και την τεχνική υποστήρηξη του Βορείου ομίλου του σύστημα΄του συλλόγου της Λάρισας.\n11. Την σειρά συμμετοχής στην πρώτη αγωνιστική την καθορίζει η ατομική βαθμολογία της περιόδου 2015. Στην συνέχεια η θέση κατάταξης του προηγούμενου αγώνα.\n12. Για να μπορέσουν να περάσουν στα ημιτελικά (Β΄ΦΆΣΗ) του Πανελληνίου Πρωταθλήματος οι ομάδες του κάθε ομίλου θα πρέπει να συμμετέχουν και στις τέσσερις αγωνιστικές των περεφερεικών πρωταθλημάτων του ομίλου τους. Αν χάσουν έστω και μία αποκλείονται από την διεκδίκηση του πρωταθλήματος και κατατάσσονται στις ομάδες εκτός κατάταξης .\n13. Πέντε (5) είναι ο ελάχιστος αριθμός ομάδων για τις Τετράδες ανδρών και τις δυάδες ανδρών για να συμπληρωθεί κατηγορία σε κάθε αγωνιστική της Α φάσης ανά όμιλο.\n14. Για τις μικτές δυάδες και τις μικτές τετράδες ο ελάχιστος αριθμός ομάδων για να λειτουργήσει ο θεσμός του πρωταθλήματος στις κατηγορίες αυτές είναι πέντε (5) συνολικά και για τους τρείς ομίλους.\n15.Στο τέλος της τέταρτης αγωνιστικής του κάθε ομίλου γίνεται η απονομή μεταλλίων των τριών ομάδων των κατηγοριών και η ανακύρηξη του πρωταθλητή περιφέρειας.\n16. Για την δεύτερη φάση (ημιτελικά) από την κατηγορία των τετράδων ανδρών θα προκριθούν 12 ομάδες. Η πρώτη ομάδα από κάθε όμιλο και για τις υπόλοιπες 9 θέσεις βάσει ποσόστωσης που θα προκύψει από τον αριθμό συμμετοχών των ομάδων ανά όμιλο. Παράδειγμα:Α΄Ομιλος 10 ομάδες, Β΄Ομιλος 8 ομάδες, Γ΄όμιλος 6 ομάδες =24 ομάδες σύνολο.Ποσόστωση: Α΄όμιλος 10/24=41,6%, Β΄όμιλος 8/24=33,3% Γ΄όμιλος 6/24=25% Α΄ομιλοs 9x41,6%= 3,74 ομάδες περνάνε στην Β ΄Φάση, Β΄όμιλοs 9x33,3%=2,99 ομάδες για την Β΄΄φαση και Γ΄όμιλοs 9x25%=2,25. Συνεπώς στην Β΄φάση (ημιτελικά) περνάνε 4 ομάδες από τον Α΄όμιλο ,3 ομάδες από τον Β΄όμιλο και 2 ομάδες από τον Γ΄όμιλο.\n17.Για την Β΄φάση της κατηγορίας των ανδρικών δυάδων θα περάσουν 20 ομάδες κατά τον ίδιο ακριβώς τρόπο. Η πρώτη δυάδα κάθε ομίλου απευθείας και υπόλοιπες 17 ομάδες βάσει ποσόστωσης ( παρομίως με τετράδες)\n18. Από τις 12 τετράδες ανδρών που θα αγωνιστούν στην ημιτελική φάση και τις 20 δυάδες ανδρών οι τρείς καλύτερες βαθμολογίες της κάθε κατηγορίας θα περάσουν θα περάσουν στα τελικά. Όπου και θα αγωνιστούν (τελικά)για το ποια από τις τρείς θα στεφθεί πρωταθλήτρια για το 2016.\n19.Η σειρά των τελικών θα γίνει βάσει του σκορ των ομάδων. Η καλύτερη τελευταία η δεύτερη καλύτερη προτελευταία και η Τρίτη καλύτερη πρώτη στην σειρά των τελικών.\n20. Από όλες συνολικά τις μικτές δυάδες που θα πάρουν μέρος στο πρωτάθλημα οι πέντε καλύτερες θα περάσουν στην Β φάση (ημιτελικά) με τις τρείς καλύτερες να πηγαίνουν στα τελικά\n21. Από όλες τις μικτές τετράδες οι τρείς καλύτερες θα περάσουν απευθείας στα τελικά.\nΠΡΟΫΠΟΘΕΣΕΙΣ ΤΕΛΕΣΗΣ ΑΓΩΝΩΝ\n22. Σε όλους τους αγώνες του Περιφερειακού Πρωταθλήματος θα υπάρχει υποχρεωτικά Επιδιαιτητής από την Α΄Ε.Σ.Α.Ξ. οριζόμενος από την Ένωση.\n23. Επιδιαιτητής -Κριτής πτώσεων θα ορίζεται με ευθύνη του διοργανωτή συλλόγου.\n24. Γιατρός αγώνων θα ορίζεται με ευθύνη του διοργανωτή συλλόγου.\n25. Κατά την διάρκεια των αγώνων θα πρέπει να είναι αναρτημένο σε εμφανές σήμειο το μπάνερ του 6ου Πανελληνίου Πρωταθλήματος 2016 .Το κόστος των τριών μπάνερ θα επιμεριστεί στους διοργανωτές συλλόγους.\n26. Θα πρέπει ο κάθε όμιλος να τυπώσει αφίσες με τις διοργανώσεις της Περιφερείας του για την καλύτερη δυνατή προβολή των αγώνων.\n27. Την τελική διοργάνωση του πρωταθλήματος του 2016 που θα διεξαχθεί τον μήνα Σεπτέμβριο, θα την αναλάβει ο σύλλογος εκείνος που θα διαθέτει τις πληρέστερες εγκαταστάσεις όπου εκεί θα εκτιμηθούν :Αγωνιστικός χώρος, εξέδρες, επαρκής σκίαση, εμπειρία. Θα πρέπει επίσης να ληφθεί μέριμνα από τον διοργανωτή σύλλογο για τηλεοπτική προβολή, φωτογράφο, οικονομικές τιμές σε ξενοδοχεία -εστιατόρια και γενικότερα την φιλοξενία και τις λοιπές παροχές προς αθλητές και παράγοντες .\n28.Οι σύλλογοι που επιθυμουν να αναλάβουν την διοργάνωση των τελικων θα πρέπει να καταθέσουν τον σχετικό φάκελλο υποψηφιότητας στην Ένωση μέχρι τις 5 Μαϊου 2016.\n29. Για να ανταπεξέλθουν στα έξοδα των αγώνων οι σύλλογοι το δικαίωμα συμμετοχής ανά αθλητή παραμένει στα 15 € .\n30. Ο διοργανωτής σύλλογος υποχρεούται να καλύψει την ωριαία αποζημίωση (7€) του Επιδιαιτητή των αγώνων.\n31. Οι διοργανωτές Σύλλογοι της Περιφέρειας θα πρέπει να καλύπτουν τα οδοιπορικά, την σίτιση και την διαμονή του Επιδιαιτητή που θα προσέρχεται από την Αθήνα.\n32. Ο Διοργανωτής σύλλογος υποχρεούται να καλύψει τα έξοδα του χειριστή του συστήματος (7€) ωριαία αποζημίωση. (Αφορά τον κεντρικό όμιλο)\n33. Για τους συλλόγους του Νότιου και του Βόρειου ομίλου η αμοιβή για την χρήση του συστημάτος εναπόκειται στην συμφωνία που θα επιτευχθεί μεταξύ διοργανωτή συλλόγου και κατόχου του συστήματος\n34. Ο Διοργανωτής σύλλογος υποχρεούται να παρέχει νερά σε όλους τους αθλητές κατά την διάρκεια των αγώνων.\n35. Ο Διοργανωτής Σύλλογος υποχρεούται να καλύπτει τα έξοδα παρουσίας γιατρού στους αγώνες\n36. Το κόστος των μπάνερ και όποιων άλλων διαφημιστικών υλικών θα επιμεριστεί στους διοργανωτές συλλόγους.\n37. Για να μειωθούν τα έξοδα (Οδοιπορικά, ξενοδοχεία ,σίτιση κλπ) των διοργανωτών συλλόγων της Περιφέρειας επειδή στερούνται Επιδιαιτητών, ο Επιδιαιτητής που θα προσέρχεται από την Αθήνα στους Περιφερειακούς αγώνες για το 2016 θα είναι επιφορτισμένος με την εκπαίδευση των υποψηφίων Επιδιαιτητών που θα διαθέτει ο κάθε τοπικός σύλλογος έτσι ώστε για το 2017 να μην χρειαστεί οι σύλλογοι της Περιφέρειας να επωμιστούν με τα έξοδα της παρουσίας ένος Επιδιαιτητού από την Αθήνα. Βασική προϋπόθεση για να λειτουργήσει αυτή η διαδικασία οι υποψήφιοι Επιδιαιτητές της Περιφέρειας να μην είναι αθλητές του Beach-Racket η μέλη συλλόγων. Ο Κεντρικός Όμιλος ήδη από το επόμενο δοκιμαστικό ( 10-4-20016) ξεκινά την εκπαίδευση νέων Επιδιαιτητών και χειριστών.Καλό θα είναι και οι Σύλλογοι της Περιφέρειας να βρούν υποψηφίους Επιδιαιτητές για να γλυτώσουν από το 2017 σημαντικές δαπάνες αγώνων.\nΗ ΕΚΠΟΝΗΣΗ ΤΟΥ ΦΕΤΕΙΝΟΥ ΣΧΕΔΙΑΣΜΟΥ ΤΟΥ ΠΑΝΕΛΛΗΝΙΟΥ ΠΡΩΤΑΘΛΗΜΑΤΟΣ ΕΓΙΝΕ ΑΠΌ ΤΗΝ ΠΡΟΣΩΡΙΝΑ ΔΙΟΙΚΟΥΣΑ ΕΠΙΤΡΟΠΗ ΤΗΣ Α΄Ε.Σ.Α.Ξ. ΎΣΤΕΡΑ ΑΠΌ ΤΗΝ ΑΠΟΦΑΣΗ ΤΗΣ ΤΑΚΤΙΚΉΣ Γ.Σ. ΤΗΣ Α΄Ε.Σ.Α.Ξ. ΤΗΣ 6ΗΣ ΜΑΡΤΙΟΥ 2016 ΠΟΥ ΤΗΝ ΕΞΟΥΣΙΟΔΟΤΗΣΕ ΝΑ ΕΚΠΟΝΗΣΕΙ ΤΟΝ ΦΕΤΙΝΟ ΣΧΕΔΙΑΣΜΟ ΤΟΥ 6ου ΠΡΩΤΑΘΛΗΜΑΤΟΣ Beach-Racket ΚΑΙ ΝΑ ΤΟΝ ΠΑΡΟΥΣΙΑΣΕΙ ΣΤΟΥΣ ΣΥΛΛΟΓΟΥΣ.


Έτοιμος ο Δήμος Πύλου Νέστορος για το 2ο Διεθνές Τουρνουά ποδόσφαιρου Ακαδημιών | Foninews.gr\nΈτοιμος ο Δήμος Πύλου Νέστορος για το 2ο Διεθνές Τουρνουά ποδόσφαιρου Ακαδημιών\nBy on\t 6 Απριλίου 2017 ΑΘΛΗΤΙΣΜΟΣ, ΠΥΛΟΥ-ΝΕΣΤΟΡΟΣ\nΑΠΟ ΤΗ Μ. ΔΕΥΤΕΡΑ 10 ΕΩΣ ΚΑΙ ΤΗ Μ. ΤΕΤΑΡΤΗ 12 ΑΠΡΙΛΙΟΥ ΜΕ 18 ΟΜΑΔΕΣ ΚΑΙ ΔΥΟ ΗΛΙΚΙΑΚΕΣ ΚΑΤΗΓΟΡΙΕΣ\nΜΕ 18 ομάδες και δύο ηλικιακές κατηγορίες, την U13 και U11 θα γίνει φέτος το 2ο Διεθνές Τουρνουά Ποδοσφαίρου του Δήμου Πύλου-Νέστορος, από τη Μ. Δευτέρα 10 έως και τη Μ. Τετάρτη 12 Απριλίου 2017.\nΟι ομάδες που θα συμμετέχουν θα είναι για την U13: η Ντρομπέτα Σεβερίν της Ρουμανίας, ο Ατρόμητος, Ο Παναθηναϊκός, ο Τσικλητήρας Πύλου, ο Α.Ο. Χώρας, ο Α.Ο Μεθώνης, ο Αίαντας, ο Πατίστα, η Θήβα και η Δόξα Πηγαδακίων.\nΓια την U11: η Ντρομπέτα Σεβερίν της Ρουμανίας, ο Πατίστα, οι Τορνέϊντο, ο Τσικλητήρας Πύλου 1 και 2, ο Α.Ο. Μεθώνης και η Δόξα Πηγαδακίων. Διοργανωτής του Τουρνουά είναι ο Δήμος Πύλου-Νέστορος.\nΜετρώντας το χρόνο αντίστροφα για την έναρξη των αγώνων, δόθηκε η καθιερωμένη η συνέντευξη Τύπου στην αίθουσα συνεδριάσεων του Δημοτικού Συμβουλίου στην Πύλο, από το δήμαρχο Πύλου-Νέστορος Δημήτρη Καφαντάρη και τον υπεύθυνο της διοργάνωσης Νίκο Κακαλέτρη, οι οποίοι μίλησαν για τη διοργάνωση, τους συμμετέχοντες και τους χορηγούς.\n«Ξεκινήσαμε δειλά πέρσι αυτή την προσπάθεια, αλλά έχουμε σκοπό να πάμε πάρα πολύ ψηλά. Είναι πλέον ένας θεσμός για την περιοχή μας, ο οποίος θα γίνεται κάθε χρόνο το Πάσχα. Σε έναν δήμο όπου ο αθλητισμός είναι τρόπος ζωής, το αποδεικνύουμε καθημερινά με τα έργα υποδομών που πραγματοποιούμε, έργα που υποστηρίζουν τους αυριανούς πρωταθλητές. Αυτό συμβαίνει γιατί πιστεύουμε στη νεολαία. Περιμένουμε τον κόσμο να αγκαλιάσει αυτό το γεγονός και να είναι κοντά μας τις μέρες των αγώνων. Τέλος, θα ήθελα να ευχαριστήσω τους συνεργάτες μας και χορηγούς για την υποστήριξή τους στη διοργάνωση», δήλωσε ο δήμαρχος Πύλου-Νέστορος, Δημήτρης Καφαντάρης.\nΟι αγώνες θα διεξαχθούν από τη Μ. Δευτέρα 10 έως και τη Μ. Τετάρτη 12 Απριλίου 2017, οπότε και θα πραγματοποιηθεί η τελετή λήξης, με την απονομή βραβείων και την απόδοση τιμών, ενώ τα γήπεδα διεξαγωγής των αγώνων θα είναι τα δημοτικά γήπεδα της Μεθώνης, της Χώρας, της Πύλου και το 5×5 της Πύλου.\nΧορηγοί του Τουρνουά είναι τα Super Market “ΑΦΟΙ Παναγιωτόπουλοι”, η “Ανδανία” και η Auto Union Κασιμιώτης.\n322 Συνολικές προβολές, 5 Σήμερα


γράφει ο Δημήτρης Κουκουλάρης\nΤις προάλλες ο Μάνος μου στέλνει ένα μήνυμα. «Ρε συ, θέλω να φτιάξω μια σελίδα με ό,τι αγαπάμε». «Για τις γυναίκες μας θα γράψουμε;», του απάντησα χαμογελώντας και μπήκα αμέσως στο νόημα. Για το τρέξιμο φυσικά, τι άλλο;\nΌταν κάποιος ξεκινάει να τρέχει μπορεί να τα θεωρεί όλα απλά ή να κατακλύζεται από χιλιάδες μικρές ή μεγάλες απορίες. Μπορεί να θεωρεί πως απλώς βάζεις ένα ζευγάρι παπούτσια και βγαίνεις έξω ή καβαλάς το διάδρομο στο γυμναστήριο της γειτονιάς σου. Σε πρώτη φάση κάπως έτσι είναι, αλλά καθώς περνούν οι μέρες, ίσως κι οι μήνες, διαπιστώνει ο υποθετικός πλην εξόχως αληθινός φίλος μας ότι υπάρχουν χιλιάδες παράμετροι που καθορίζουν αυτό το χόμπι. Κι επειδή στις δύσκολες μέρες που περνάμε μόνο χώρος για σκοτούρες στον ελεύθερο μας χρόνο δεν υπάρχει, χρήσιμο θα ήταν όλα αυτά τα μικρά ή μεγάλα γιατί να μπουν σε μια σειρά.\nΠρος Θεού παντογνώστες δεν είμαστε, εραστές δηλώνουμε που μέρα με τη μέρα ανακαλύπτουμε κάτι περισσότερο για την αγαπημένη μας ασχολία, το τρέξιμο και θέλουμε να το μοιραστούμε. Καλή περιήγηση και καλά χιλιόμετρα…\nΥΓ Και για να ξεκινήσουμε λίγο δυνατά σε μέρες βροχερές…


«Σε τούνελ χωρίς έξοδο» - SPORTSFEED\n«Σε τούνελ χωρίς έξοδο»\nΟ Παναγιώτης Νικολαΐδης μίλησε στο Sportsfeed για τον Γολγοθά που ανεβαίνει εδώ και μήνες η ομάδα χάντμπολ της ΑΕΚ…\nΧθες η ΑΕΚ ήρθε ισόπαλη με τη νεανική ομάδα του Δούκα για τη 19η αγωνιστική της Α1 ανδρών. Υπό άλλες συνθήκες το αποτέλεσμα θα κρινόταν ως αποτυχία, όμως μόνο έτσι δεν είναι τα πράγματα.\nΟ 24χρονος Εδεσσαίος περιέγραψε μία κατάσταση η οποία είναι ανήκουστη για ένα σωματείο του μεγέθους της ΑΕΚ. Ουσιαστικά, τα μέλη της ομάδας προσπαθούν μεταξύ τους να βρουν δύναμη για να συνεχίσουν, ρισκάρουν την υγεία τους αφού αγωνίζονται απροπόνητοι και νοιάζονται περισσότερο για το όνομα του συλλόγου, απ’ ότι αυτοί που έχουν στα χέρια τους τις τύχες της ΑΕΚ.\n«Το καλοκαίρι έγιναν κάποιες επαφές και έμεινα, όπως και άλλα παιδιά, για να κρατήσουμε την ΑΕΚ σε ένα υψηλό επίπεδο. Είπαμε δέκα πράγματα, από τα οποία είναι ζήτημα αν έχουν γίνει τα δύο. Δυστυχώς μας έχουν υποτιμημένους από τη διοίκηση. Σήμερα η κατάσταση είναι οριακή. Όλη η ομάδα κρέμεται από μια κλωστή και αν συνεχίζουμε, το κάνουμε για τον κόσμο μας και γι’ αυτό που έχουμε ως ομάδα, το οποίο εγώ δεν έχω συναντήσει πουθενά αλλού. Είναι κάτι που όποιος δεν το ζει δεν μπορεί να το καταλάβει. Έχουμε ένα πείσμα για να μείνουμε όρθιοι. Αλλά δεν ξέρω πόσο θα αντέξουμε… Το χειρότερο είναι ότι νιώθουμε ότι βαδίζουμε σε ένα τούνελ χωρίς έξοδο. Δεν φαίνεται φως από πουθενά», εξηγεί ο διεθνής ίντερ στο Sportsfeed.\nΗ καθημερινότητα γίνεται αβάσταχτη και λόγω της έλλειψης γηπέδου, ακόμη και για τις προπονήσεις, όπως θα πει ο Νικολαΐδης: «Αν ενημερωθούμε ότι βρέθηκε γήπεδο για να κάνουμε προπόνηση θα πάμε να προπονηθούμε. Όπου και αν είναι αυτό. Ακόμη και στη Σαλαμίνα πήγαμε για προπόνηση. Αν δεν έχουμε γήπεδο, τότε δεν θα προπονηθούμε. Η τελευταία σωστή προπόνηση έγινε πριν δύο τρεις εβδομάδες. Ευχαριστούμε πολύ τις ομάδες που προσπαθούν να μας διευκολύνουν. Μας βοηθά ο Σπύρος Μπαλωμένος, μας έχει βοηθήσει και η Αναγέννηση Βύρωνα. Όλο αυτό το πράγμα όμως σε τσακίζει και αγωνιστικά και ψυχολογικά».\n«Αμάξι χωρίς βενζίνη»\nΣτις τρεις τελευταίες αγωνιστικές η ΑΕΚ έχει πάρει πέντε βαθμούς, κόντρα σε Δράμα, Φοίβο και Δούκα, με αποτέλεσμα να διατηρείται στην τρίτη θέση της βαθμολογίας. Το κοντράστ νικών και συνθηκών είναι αξιοσημείωτο.\n«Αυτές οι νίκες έχουν έρθει λόγω της εμπειρίας κάποιων παικτών. Εδώ στη Δράμα κερδίσαμε χωρίς προπονητή, με τον Γιώργο Παπαδόπουλο, που είναι πολύ έμπειρος ως παίκτης, στον πάγκο. Όπως ένα αμάξι δεν κινείται χωρίς βενζίνη, έτσι και μία ομάδα δεν μπορεί να προχωρήσει χωρίς προπόνηση. Επιπλέον είναι οι τραυματισμοί που βγαίνουν. Επειδή παίζουμε σε γήπεδα που έχουν… πέτρες από κάτω, σε συνδυασμό με την έλλειψη προπονήσεων, μας προκύπτουν προβλήματα. Ο Μπακαούκας εκνευρίστηκε χθες, επειδή έπαθε την κράμπα όταν ισοφάρισε και δεν μπορούσε να συνεχίσει στο τελευταίο λεπτό στον αγώνα με τον Δούκα. Και εδώ τώρα μιλάμε μόνο για το αγωνιστικό ζήτημα. Αν πάμε στα οικονομικά προβλήματα που αντιμετωπίζει κάθε αθλητής ξεχωριστά, τότε η κατάσταση δεν μπορεί να περιγραφεί. Όλοι μας επενδύσαμε στα χρήματα που υποτίθεται ότι θα παίρναμε από την ΑΕΚ. Πλέον προσπαθούμε να επιβιώσουμε. Κι εγώ κάνω κάποιες δουλειές από ‘δω και από ‘κει, δεν έχω κάτι σταθερό».\nΤην Τετάρτη η ΑΕΚ υποδέχεται τον Διομήδη στον ημιτελικό του κυπέλλου Ελλάδος. Τι προσδοκίες μπορεί να υπάρχουν από αυτό το ματς;\n«Ημιτελικός, ε; Ένας αγώνας που αναβλήθηκε ήδη δύο φορές. Τι να κάνουμε; Έστω και χωρίς προπονήσεις, ακόμη και υπό αυτές τις συνθήκες εμείς θα μπούμε στο γήπεδο για να παλέψουμε. Για τον κόσμο που είναι δίπλα μας, για την ομάδα και για τους εαυτούς μας», απαντά.\nΦέτος ο Νικολαΐδης έχει την πιο παραγωγική του χρονιά στην Α1. Μετράει 80 γκολ σε 19 αγώνες και βρίσκεται στην πρώτη δεκάδα του πίνακα των σκόρερς. Σκέφτεται και ο ίδιος την προοπτική του εξωτερικού, όπως έκαναν αρκετοί συναθλητές του, από την ΑΕΚ και άλλες ομάδες. «Καλά έκαναν και έφυγαν τα παιδιά. Και εγώ το σκέφτομαι, απλά υπάρχουν κάποιες προτεραιότητες στην Ελλάδα αυτή τη στιγμή. Δυστυχώς ο ερασιτεχνικός αθλητισμός στην Ελλάδα έχει υποτιμηθεί πάρα πολύ και η κατάσταση έχει γίνει ασφυκτική» θα πει.\nΤο 7ο, το πιο περίεργο\nΗ Εθνική άργησε 24 χρόνια\nΚόντρα στην υπερδύναμη Γαλλία η Εθνική


Η Λαφίνα – dimart\n4 Μαρτίου 2015 dimartblog Αυτό δεν είναι τραγούδι Σχολιάστε\nΑυτό δεν είναι τραγούδι # 253\nΑπό μικρή όλοι μου έλεγαν πως τραγουδώ καλά, έχω σωστή φωνή και πιάνω εύκολα τις μελωδίες. Δεν πήγα ποτέ σε ωδείο, αλλά στο γυμνάσιο είχα μια καταπληκτική καθηγήτρια μουσικής, την κα Φωτεινή (καλή της ώρα). Στο πρώτο μάθημα μας δοκίμασε έναν ένα, και όσους διάλεξε για τη χορωδία —τρίφωνη, παρακαλώ!— μας όρισε μέρες και ώρες για τις πρόβες.\nΣτις σχολικές γιορτές εκείνη είχε το πρόσταγμα, και στα ποιήματα και στα τραγούδια. Και λέγαμε αρκετά δύσκολα κι ασυνήθιστα, με μεγάλη επιτυχία. Όμως μας μάθαινε διάφορα, από τα πολύ κλασσικά που είχε «η ύλη» μέχρι άγνωστα δημοτικά και μελοποιημένα ποιήματα που ακούγαμε για πρώτη φορά.\nΈνα απ’ αυτά, που αγαπώ ακόμα, είναι η «Λαφίνα». Η μάνα που της σκότωσαν το μονάκριβο παιδί, που έκανε με κόπο μετά από 12 χρόνια, και τώρα δεν βόσκει με τα άλλα, «μόνο στ’ απόσκια περπατεί, στ’ απόδεντρα αγναντεύει, κι όπου ‘βρει γάργαρο νερό, θολώνει και το πίνει». Πέρασαν χρόνια για να καταλάβω τι εννοούσε το τραγούδι, να νιώσω τη δύναμη του στίχου του. Κι ομολογώ πως, τόσα χρόνια μετά, τ’ ακούω και δακρύζω.\nΜαρίζα ΚωχΜουσικήΝατάσσα Συλλιγνάκη\nPrevious Post: Κο-κο-κο-κα-ράτε Κιντ!\nNext Post: Ο άνθρωπος που χαρτογράφησε τον κόσμο